M. K. 14. maja 2017. 07:30\nBivši predsednik Hrvatske Ivo Josipović se, u intervjuu za današnje „Večernje novosti“, saglasio da državni vrh Hrvatske daje „krila“ renesansi ustaštva.\nNa konstataciju da zvanični Zagreb, posebno ministar za kulturu Zlatko Hasanbegović, pa i premijer Andrej Plenković, svojim izjavama i gestovima kao da daju „krila“ renesansi ustaštva, Josipović je rekao:\n„To je istina i, recimo, moja najveća kritika premijeru Plenkoviću, koga inače poznajem. Nije imao snage da reaguje po pitanju ustaštva, što je velika šteta, pogotovu kada je reč o ploči u Jasenovcu, što je apsolutno skandal i sramota za svaku državu.“\nPrema rečima Josipovića, imati baš u tom logoru i spomeniku holokaustu ploču na kojoj piše ustaški pozdrav „Za dom spremni“ prosto je nedopustivo.\n„Očekivao sam od svake demokratske vlade, bilo da je ona leva ili desna da to ne dopusti“, dodao je on.\nLordan Zafranović: U Hrvatskoj je restauracija ustaštva, opasnost je…\n„Vaspitavan sam, ne samo u mojoj porodici, nego i u školi, i među bliskim prijateljima, da poštujemo vrednosti antifašizma i da znamo koje je zlo bio nacizam“, rekao je on.\nPrema njegovim rečima bilo je „grešaka i nekih zločina“ i sa strane antifašista, ali suština je da je bilo moralno ispravno boriti se protiv Hitlera, a da je moralni zločin bio služiti mu i tu se nikako ne smeju „brkati lončići“.\nUpitan koliko je u prodržavnim hrvatskim medima danas nekakav mejnstrim da se relativizuju ustaški zločini, Josipović je rekao da to zavisi od medija i od autora pojedinog priloga, „a mi prilično jasno raspoznajemo novinare, pisce ili urednike koji imaju određeni revizionisticke ambicije“.\n„Moram reći da ima i onih drugih koji im se suprostavljaju, ali pojava ljudi koji prepoznaju vrednosti antifašizma nije, nažalost, sada tako česta. Suština problema je u tome što se ne sme voditi politika “ravnomernosti“ koja kaže jedan fašista, jedan antifašista. Mora postojati jasna politika koja afirmiše vrednosti antifašizma, a ne ona koja u istu ravan stavlja fašiste i antifašiste“, istakao je Josipović.\nHrvatska vlast je četvrti rajh.To su rafinirani, destilirani fašisti.Nikad ne gledam ni na jedan narod sa poniženjem,ali kad se sve obrne i okrene i tako i ovako i bilo kako vidi se da su vrlo nisko pali.Ponosni su na svoje greške, a to je kolektivno pomračenje uma.Vatikan će ih dovesti u stanje da se sami počnu ubijati .Mržnja unutar čovjeka kad nemože da izkulja napolje ubije čovjeka.Voljeti papu i voljeti Boga nije isto .Voljeti čovjeka i bivšeg čovjeka(monstruma) nije isto.Život treba nastaviti dajući inicijativu ljudima a ne ludima.\n„HDZ žmuri na ustašofiliju“\nUstaštva nema u Hrvatskoj, optužbe Srbije neprihvatljive\nZurof: Bila bi greška da Srbija ćuti na obnovu ustaštva


Tom Perez izabran za lidera Demokratskog nacionalnog komiteta\nTom Perez izabran za predsednika Demokratske stranke\nBivši sekretar za rad Tom Perez izabran je danas za predsednika Demokratskog nacionalnog komiteta i nadgledaće važan zadatak reorganizacije stranke koja je pretrpela ponižavajući poraz na predsedničkim izborima od republikanca Donalda Trampa.\n474 člana Demokratskog nacionalnog komiteta je glasalo u Atlanti. Perez koji je bio na položaju u adminitraciji bivšeg predsednika Baraka Obame i kongresmen Kit Elison iz Minesote, bili su favoriti u ovoj trci.\nPerez je osvojio pobedu sa 235 prema 200 glasova.\nNeposredno posle izbora Perez je imenovao Elisona za svog potpredsednika i članovi Demokratskog nacionalnog komiteta su ratifikovali njegov izbor.\nPerez, koji se smatra izborom establišmenta i političkim umerenjakom, je sin imigranata iz Dominikanske republike. Elison, progresivni član stranke bio je prvi musliman koji je ikada izabran za položaj u Kongresu.\nPerez je obećao da će revitalizovati stranku koja, kako se izrazio, "pati od krize poverenja i krize relevantnosti" nakon izbora Trampa na položaj predsednika.


EVROPSKI EKO STANDARDI U RUDARSKOM BASENU KOLUBARA\nMoramo da uredimo naše procese u rudarstvu po standardima, pre svega važeće domaće zakonske regulative, zatim direktivama koje propisuje Evropska unija kao i nekim važećim svetskim standardima, izjavio je danas u Privrednoj komori Beograda rukovodilac sektora za zaštitu životne sredine u Rudarskom basenu Kolubara, Slobodan Radosavljević.\nOn je naveo da se godišnje u Kolubari u zaštitu životne sredine ulaže oko 360 miliona dinara što je malo ako se poredi sa nekim drugim sličnim sistemima u drugim zemljama,ali je to ipak operativno dovoljna suma operativno jer sa njom može dosta da se uradi ako se uvažavaju ekonomski kriterijumi.\nNa prezentaciji pod nazivom " Realizacija dosadašnjeg ekološkog formata i redizajn postojećih i konfiguracije novog eko formata u rudarstvu kroz opredeljenost za postizanje evropskih standarda u rudarskom basenu Kolubara"koju je organizovalo Udruženje industrije Privredne komore Beograda, Radosavljević je rekao da se pristup ovim problemima bazira na analizi rizika. "To podrazumeva i sasvim drugačiji program zaštite životne okoline pre svega sa stanovišta preventive. Mi radimo jednu sasvim novu ekološku aplikaciju koja će poslužiti kao primer za sve druge privredne grane i industrije i biti potpuno usaglašena sa važećim evropskim i svetskim standardima", najavio je Radosavljević.\nOn je istakao da je što se ekologije tiče u Kolubari najviše urađeno u poslednje dve godine i da su primenjeni različiti eko noviteti u interesu boljeg funkcionisanja rudnika, ali i celog sistema u kome funkcioniše."Konkretno, učvrstili smo celokupnu logističku infrastrukturu za osnovnu delatnost, proizvodnju uglja. Sve ono što podrazumeva ekološko praćenje ovih procesa mi u ovom trenutku imamo u kvalitetnom funkcionalnom stanju", naglasio je Radosavljević. On je najavio da će i zaštita životne sredine kao funkcija sistema, reorganizacijom Elektroprivrede Srbije čiji je deo i RB Kolubara biti objedinjena.


U Srbiji u 2019. prodato 10 posto više novih automobila › Made-in-Germany.rs\nU Srbiji je u prošloj godini već do novembra prodat ukupno 31.601 nov automobil, što je za 10 posto više u odnosu na celu 2018. godinu, kada je 30.731 novo vozilo pronašlo svoga vlasnika, pišu Večernje novosti.\nBudući da se očekuje da će u decembur prošle godine prodaja novih automobila biti na nivou poslednjeg meseca 2018. godine, od 2.638 prodatih jedinica, to znači da će skok prodaje na godišnjem nivou biti i iznad 10%, navodi list.\nNajviše vozila je u 2019. godini bilo prodato u aprilu, 4.258, nakon beogradskog Sajma automobila, na kojem su kupci tradicionalno iskoristili velika sniženja. Najviše putničkih i lakih komercijanih vozila za 11 meseci 2019. prodala je Škoda (5.437), na drugom mestu našao Fiat (5.133), dok je na trećem mestu bio Reno (2.020).\nNajviše prodatih lakih komercijalnih vozila zabeležio je Fiat (2.604), zatim Dačija (803) i Folksvagen (607), dok je po prodaji putničkih automobila najbolja bila Škoda (4.918), a zatim i Fiat (2.529) i Reno (1.541).\nU Srbiji je značajno porasla i prodaja kamiona, tako da je za 11 meseci prošle godine prodato 1.450 ovih vozila, što je za oko 300 više u odnosu na 2018.\n– Brojni novi automobili koji su na naše tržište stigli skoro istovremeno kada i na najveća tržišta Evrope, povoljni uslvoi kupovine, brojni popusti i druge pogodnosti koje su naši uvoznici uveli, dali su rezultate – ocenjuje Boban Nikolić, generalni sekretar Srpske asocijacije uvoznika novih vozila i delova.\nOn je dodao da očekuje da će po broju prodatih novih vozila ova godine biti još uspešnija, pogotovo ako se ograniči nekontrolisani uvoz polovnih automobila koji su u EU proterani sa drumova jer su označeni kao opasni zagađivači životne sredine.


Azilantima Srbija draža od Nemačke\nBANJA KOVILJAČA - Većina stranaca koja se u lozničkom kraju našla zarad traženja azila u Srbiji priznaje da je iz svojih država otišla zbog nemaštine, ratova i spasavanja sopstvenog života.\nPala vrednost švajcarskog franka\nEvropske akcije su jutros oslabile povodeći se za kretanjem azijskih berzanskih indeksa, kao posledica toga što su se ulagači zbog zabrinutosti za rast globalne privrede okrenuli sigurnijim investicijama, dok je vrednost švajcarskog franka pala nakon vesti da je tamošnja centralna banka intervenisala na forvard tržištu valuta.\nRekordna cena zlata na azijskim berzama\nBANGKOK - Tajlandska Asocijacija za trgovinu zlatom i zlatnim proizvodima danas je bila primorana da 19 puta povećava jedinstvene cene zlata, zbog njihovog skoka na berzama, prenele su ruske agencije.\n"Crni ponedeljak" na svetskim berzama\nEvropske i azijske deonice su jutros ponovo doživele značajan pad produžujući jedan od najgorih perioda poslednjih godina, nakon što je Standard and Poor smanjio najviši kreditni rejting Sjedinjenih Američkih Država, javlja Bi-Bi-Si.\nAkcije Prade na berzi u Hongkongu\nItalijanska modna kuća Prada namerava da prikupi do 2,6 milijarde dolara izlaskom na berzu u Hongkongu i time se pridruži ostalim stranim kompanijama koje stižu u Kinu da se domognu gotovine.\nU Moskvi otkriveno 150 ilegalnih imigranata pod zemljom\nMOSKVA - U Moskvi je otkriveno 150 ilegalnih imigranata iz srednje Azije koji su živeli godinu dana u skloništu pod zemljom, ispod fabrike za proizvodnju igala za šivenje, javila je ruska novinska agencija Interfaks.\nHitler na umetničkom sajmu u Singapuru\nU Singapuru je u toku jedan od najvećih azijskih umetničkih sajama, "Art stejdž", na kojem osim lokalnih umetnika izlaže i veliki broj stvaralaca iz inostranstva.\nJapan zabrinut zbog vojnog uspona Kine\nJapan ističe vojni uspon Kine kao pojavu koja predstavlja uzrok za zabrinutost u čitavom svetu, u dokumentu vladinog kabineta koji bi trebalo da usmerava japansku politiku odbrane tokom narednih 10 godina, a objavljen je u najuticajnijem japanskom vojnom časopisu.\nSZO: Malarija otporna na lekove se širi u Aziji\nSvetska zdravstvena organizacija (SZO) je upozorila da zdravstvene vlasti azijskih država ne čine dovoljno na otkrivanju slučajeva malarije otporne na lekove, koja se širi u Jugoistočnoj Aziji.\nObama: Nikada nećemo zaboraviti napade u Mumbaju\nAmerički predsednik Barak Obama odao je počast žrtavama terorističkih napada u Mumbaju pre dve godine, u kojima je život izgubilo 166 ljudi, poručivši: "Nikada nećemo zaboraviti".\nTigrovima preti istrebljenje\nTigrovi će možda nestati za 12 godina, ukoliko se ne preduzmu mere protiv njihovog istrebljenja, upozorio je danas Svetski fond za prirodu i izrazio nadu da će međunarodni sastanak u Rusiji u novembru razmatrati to pitanje.\nNajgore poplave u poslednjih pola veka u Aziji odnele su skoro 140 života i primorale 130.000 Kineza da se evakuišu, izvestili su danas mediji.\nTakmičari iz Azije na „Evroviziji“\nReferentna grupa za „Evroviziju“ sastala se u ponedeljak u Beogradu kako bi analizirali prethodni evrovizijski ciklus, kao i organizaciju takmičenja, koje je ove godine održano u Oslu.\nManjak babica u svetu\nMeđunarodna organizacija babica poziva na značajno povećanje broja babica, posebno u siromašnim oblastima, da bi se sačuvali životi mnogih žena i njihovih beba.\nAzijski milioneri prvi put ispred evropskih\nBogatstvo azijskih milionera prvi put je prevazišlo bogatstvo evropskih, uglavnom zahvaljući relativnom zdravlju berzi u Hongkongu, Indiji i Kini, navodi danas londonski "Fajnenšl Tajms".\nObama popularniji u Evropi i Aziji nego u SAD\nAmerički predsednik Barak Obama popularniji je u zapadnoj Evropi i Aziji nego u sopstvenoj zemlji, sa stopom popularnosti koja osetno opada u muslimanskim zemljama, pokazalo je istraživanje koje je objavio institut PCR (Pew Research Center).\nMMF predviđa ekonomski bum Azije i Australije\nPrivrede Azije, Australije i Novog Zelanda biće za pet godina oko 50 odsto veće nego sada i obezbeđivaće više od trećine svetskog bruto domaćeg proizvoda (BDP), prognozira Međunarodni monetarni fond (MMF).


Arhiva - Pripadnici bezbjednosnih snaga Afganistana tokom operacija protiv militanata Islamske države u distriktu Ačin, u provinciji Nangahar, 25. novembra 2019.\nState Department je u ponedeljak proglasio visoke vođe Islamske države Horasan Sanaulaha Gafarija, sultana Aziza Azama i Maulavija Radžaba za specijalno označene globalne teroriste (SDGT).\nOva odredba otvara put Vašingtonu da blokira njima i njihovim saradnicima pristup novcu i imovini koja dolazi u kontakt sa finansijskim sistemom SAD.\nSanaulah Gafari, takođe poznat kao Sanaulah ili Šahab al-Muhadžir, predvodi IS-Horasan otprilike od maja 2020. godine, kada su snage afganistanske vlade zarobile njegove prethodnike.\nObavještajni podaci razmijenjeni sa zvaničnicima Ujedinjenih nacija za borbu protiv terorizma ranije ove godine pokazali su da je Gafari djelovao iz oblasti Kabula, gdje je grupa uspostavila snažnu mrežu spavaćih ćelija.\nPored toga, američki Sekretarijat za finansije u ponedeljak je uveo sankcije protiv Ismatulaha Halozaija, opisavši ga kao glavnog finansijera i posrednika za afganistansku podružnicu Islamske države, takođe poznatu kao ISIS-K.\nHalozai je "izvršavao misije za više rukovodstvo ISIS-a", navodi se u saopštenju Sekretarijata za finansije, u kojem se dodaje da je on takođe odgovoran za "omogućavanje kretanja stranih boraca koji nastoje da eskaliraju tenzije u Afganistanu i regionu".\nZvaničnici trezora takđe su rekli da je Halozai nedavno vodio šemu transfera novca iz Turske, a da je ranije vodio operaciju iz Ujedinjenih Arapskih Emirata, prikupljajući novac za IS-Horasan putem preprodaje luksuzne robe.\nUprkos tome što je potisnut iz svojih teritorijalnih uporišta nakon pritiska i SAD, i talibana u prvoj polovini 2020, IS-Horasan se vratio i značajno porastao otkako su SAD povukle svoje posljednje snage iz Afganistana prošlog avgusta.\nVisoki diplomata UN u Afganistanu upozorio je prošle nedelje da je IS-Horasan "izgleda da je prisutan u skoro svim pokrajinama i da je sve aktivniji“.\nNajviši zvaničnici odbrane SAD i obavještajnih službi takođe su upozorili da bi teroristička grupa mogla da obnovi kapacitete za napade na američke i zapadne interese širom svijeta za samo šest mjeseci.\nZvaničnici SAD procjenjuju da IS-Horasan sada ima najmanje 2.000 "tvrdih" boraca, uglavnom organizovanih u ćelijama širom zemlje.\nTi brojevi su već povećani kao rezultat odluke Talibana da isprazne ključne zatvore dok su njihove snage napredovale širom Afganistana u avgustu.\nMeđunarodni zvaničnici za borbu protiv terorizma i nezavisni stručnjaci takođe su izrazili zabrinutost da bi IS-Horasan mogao dobiti dodatni podsticaj od stranih boraca.\nTekstualne poruke presretnute nakon talibanskog preuzimanja Afganistana ukazuje na to da pristalice IS izvan regiona izražavaju želju da otputuju u Afganistan kako bi se tamo pridružili borbi.


Uverenja od PIO fonda kao dokaz o visini potraživanja | Kamatica\nPočetna > vest > Uverenja od PIO fonda kao dokaz o visini potraživanja\nUverenja od PIO fonda kao dokaz o visini potraživanja\nTekst objavljen: 02.03.2018 12:00\nPenzionera koji od kraja prošle godine podnose zahteve Fondu za penzijsko i invalidsko osiguranje kako bi dobili uverenja o iznosu neisplaćenog dela penzije, mesečno i ukupno od novembra 2014. godine do podnošenja zahteva, a po osnovu Zakona o privremenom uređivanju načina isplate penzija, u nedoumici su da li će im to na bilo koji način pomoći za pozitivan ishod parnice i nadoknadu umanjenih penzija.\nČinjenica je da oštećeni ne mogu dobiti parnicu sve dok Ustavni sud Srbije, odnosno Evropski sud za ljudska prava, ne stave van snage Zakon o privremenom umanjenju penzija, kao neustavan.\nPenzioner Dušan Milenković, koji se javio „Politici”, kaže da je nastala velika zabuna i zebnja među penzionerima ko ima pravo na podnošenje ovih zahteva – samo vojni penzioneri ili i svi ostali? Kao i da li je tačno da zastareva pravo na finansijsko potraživanje po osnovu smanjenja penzija, starije od tri godine.\nZahtev Penzijskom fondu može da podnese svaki penzioner kome je umanjena penzija 22, odnosno 25 odsto od novembra 2014. godine do danas.\nKako objašnjavaju u Udruženju vojnih penzionera Srbije, kojima se svakodnevno javljaju penzioneri, uverenja koja dobijaju od PIO fonda mogu poslužiti kao dokaz o visini potraživanja u eventualnim parnicama za naknadu štete po tom osnovu, čime bi se mogla izbeći potreba veštačenja.\nIstovremeno pribavljanjem tih uverenja ne prekida se tok zastarevanja potraživanja naknade štete po osnovu Zakona o privremenom uređivanju načina isplate penzije.\nU Udruženju sindikata vojnih penzionera, kojima se do sada obratilo oko 30.000 penzionera, kažu da podnošenjem zahteva oštećeni započinju postupak zaštite svojih ustavnih i zakonskih prava koji može biti nastavljen predlogom za vansudsko poravnanje s Državnim pravobranilaštvom ili sudskom parnicom sa ciljem zaštite stečenih prava po osnovu penzije.\nSudska praksa u Srbiji je takva da svaki građanin mora lično da se obrati sudu za zaštitu prava. Pokretanje sudskih parnica i upravnih postupaka, istina sa trogodišnjim zakašnjenjem, još jedan je put do Ustavnog suda Srbije, Suda za ljudska prava u Strazburu i Komiteta za ekonomska i socijalna prava u Briselu.\nU Penzijskom fondu su potvrdili našem listu da oni po zakonu moraju da prime svaki zahtev, ali da oni ne mogu da odlučuju o obeštećenju, jer oni Zakon o privremenom umanjenju nisu ni doneli.\nOni još dodaju da ne postoji pravni osnov za povraćaj, kao i da se, shodno članu četiri Zakona o privremenom uređivanju načina isplate penzija, isplate penzija izvršene u skladu sa ovim zakonom smatraju konačnim.\nBorivoje Arsenijević, diplomirani pravnik iz Beograda, koji se juče javio „Politici”, kaže da je glavni problem oko Zakona o privremenom uređenju načina isplata donet 2014. godine nastao kada je amandmanima izbrisan datum – decembar 2017. do kada je prvobitno bilo predviđeno da ovo umanjenje traje.\nOstaje, međutim, nejasno, kaže ovaj naš čitalac, ko čini tih 10 odsto penzionera čije su penzije i dalje znatno manje nego krajem 2014. godine, pošto je predsednica vlade, Ane Brnabić, saopštila da će 90 procenata penzionera s januarskim povećanjem od pet odsto imati veće penzije nego što su ih imali krajem 2014.\nOvaj penzioner smatra da su to njegove kolege sa završenim fakultetima na državnim univerzitetima, koji su radili odgovoran posao i koji su u skladu sa zakonom i PIO uplaćivali velike doprinose. A već tri godine im se od njihovih stečenih prava, bez pravnog osnova i njihove saglasnosti oduzima između 200.000 do 500.000 dinara.\nOvo tim pre nije jasno, ako se zna, dodaje Arsenijević, da je predsednik Fiskalnog saveta Srbije prof. Pavle Petrović rekao da se zamera što prosečne penzije nisu vraćene na nivo od pre smanjenja, iako kriza javnih finansija više ne postoji.\nPenzije su stečeno pravo i vezane su za visinu uplate doprinosa, a mogle bi biti i pravno osporene, pa bi tako mogao nastati dodatni trošak. Nije više opravdano produžavati privremene mere smanjenja penzija, zaključuje ovaj naš čitalac.\nPIO fond penzioni ček penzioneri


3D štampa brzo postaje veoma uzbudljiva kao tehnologija, za koju neki kažu da ima potencijal da postane poznata kao i sam internet!\nAli šta je, pre svega, zaista zanimljivo kod tehnologije te vrste?\n3D štampa je aditivni proces izrade trodimenzionalnih objekata iz digitalnog fajla. Proces započinje izradom modela u programima kao što su SketchUp ili Zbrush, zatim pripremom za štampu u vidu podešavanja željenog filamenta, brzine štampe, količine ispune modela i drugih bitnih komponenti. Nakon toga započinje proces štampe čija dužina izrade zavisi od kompleksnosti samog modela i prethodno podešenim komponentama. Za razliku od tradicionalne izrade modela sečenjem materijala, 3D štampa je zanimljiva jer ne ograničava samu izradu s obzirom da je proizvodnja aditivnog tipa tj. konstantno dodavanje slojeva filamenta jedan na drugi sve dok model nije kompletiran. Nakon završene štampe, potrebno je u nekim slučajevima obraditi model u zavisnosti od toga koji je tip filamenta odabran za štampu.


Avion državne kompanije ToMontenegro, pod brendom Air Montenegro, 1. juna letjeće na relaciji Podgorica – Sarajevo i taj avion prevoziće fudbalere reprezentacije Crne Gore, najavio je Predrag Todorović, izvršni direktor kompanije.\n– Prvog juna odradićemo let za Sarajevo na prijateljsku utakmicu sa reprezentacijom BiH. Tako da 1. juna imaćemo let iz Podgorice za Sarajevo za našu fudbalsku reprezantaciju i to je već dogovoreno. Da li će to biti prvi komercijani let ili ne to još nijesmo dogovorili, on će predstavljati simbolički početak naših komercijalnih operacija”, kazao je Todorović, gostujući u emisiji Reflektor, TV Vijesti.\nNaveo je i da će prvi komercijalni letovi biti na relaciji Beograd – Podgorica i Beograd – Tivat.\nTodorović je saopštio i da će cijene odrediti tržište.


Forma Ideale darivala nameštaj zaječarkoj školi Jelena Majstorović | Radio Magnum 103 MHz\nHome / Ritam grada / Forma Ideale darivala nameštaj zaječarkoj školi Jelena Majstorović\nForma Ideale darivala nameštaj zaječarkoj školi Jelena Majstorović\nKompanija „Forma Ideale“ iz Kragujevca opremila je dvosedima, foteljama, klub stolovima dnevni boravak internata Škole za osnovno i srednje obrazovanje Jelena Majstorović u Zaječaru i time poboljšali uslove boravka dece u toj ustanovi. Prema rečima Gordane Milutinović, direktorke te škole, ova donacija je od velikog značaja za svu onu decu koja borave u tom prostoru ali i za zaposlene.\n„Oni su prepoznali da nam je potrebna pomoć kako bismo oplemenili prostor u kome deca borave svakodnevno, deci iz internata. Ovo donacija nama mnogo znači i zahvaljujem se što su predstavnici Forma Ideale došli, upoznali našu decu, uručili nam garniture, stolove, sve ono što je neophodno da se deca osećaju udobnije i bolje“, rekla je Gordana.\nPrema rečima predstavnika „Forma Ideale“ iz Kragujevca, ta kompanija će se uvek rado odazvati ovakvim i sličnim akcijama, posebno u gradu na Timoku, gde je još pre 17 godina otvorila svoj prvi objekat.\n„Nama je čast i zadovoljstvo što smo pozvani da pomognemo. Mi smo na apel kolektiva škole vrlo rado odgovorili, posebno jer je Zaječar u pitanju jer naš prvi salon u Srbiji je otvoren 2001. godine u Zaječaru, i mi s ponosom to uvek ističemo. Kompanija 20 godina posluje, mi smo lideri na tržištu ali ne zaboravljamo gde smo počeli i kako smo počeli i koliko su nas toplo prihvatili naši dragi Zaječarci. Mi smo odgovorili na ovaj apel jer smo želeli da dnevni boravak internata što lepše oplemenimo i da on funkcionalno zadovolji sve ono što treba da zadovolji, kako bi ova mala ali odabrana zajednica mladih ljudi ovde imala zaista jedan drugi dom. Mi želimo da ovo bude samo početak poboljšanja uslova u kojima borave, a mi smo se danas uverili da su to pravi biseri svojim stavom, vedrinom i duhom, rekao je Nikola Ružičić, PR menadžer Kompanije „Forma Ideale“.\nU Školi za Osnovo i srednje obrazovanje „Jelena Majstorović“ u Zaječaru najavljuju da je u planu sređivanje fasade te ustanove naredne godine, učionice će biti pretvorene u takozvane „senzorne“ sobe, a biće napravljena i montesori učionica. Inače, tu obrazovnu ustanovu trenutno pohađa 73 učenika sa područja grada Zaječara, iz Kladova Majdanpeka, Negotina, Knjaževca i Boljevca.


BOSANSKO - PODRINJSKI KANTON - SEKTORSKA GRUPA “ZAPOŠLJAVANJE” PREDSTAVILA REZULTATE ISTRAŽIVANJA U OBLASTI ZAPOŠLJAVANJA U JAVNOM SEKTORU\nNužno usvajanje adekvatnih podzakonskih akata\nUsvojeni Zakon o državnoj službi Bosansko-podrinjskog kantona donosi prelazna rješenja ka objektivizaciji i zaštiti od korupcije kod zapošljavanja u državnoj službi. Do isteka roka od 6 mjeseci, koliko je Zakonom predviđeni rok u kome se podzakonski akti moraju donijeti, primjenjuje se neadekvatna Uredba o uslovima, načinu i programu za polaganje ispita općeg znanja i stručnog ispita za kandidate za državnu službu u Federaciji Bosne i Hercegovine.\nPREDSTAVLJENI REZULTATI MONITORINGA U SEKTORU ZDRAVSTVA\nPrividna transparentnost nabavki lijekova\nOd 51 zdravstvene ustanove i institucije na entitetskom i kantonalnom nivou, za 22 nema podataka na Portalu javnih nabavki. Samo 25% nabavki se odnosi na lijekove, opremu i materijale, odnosno na nabavke od kojih građani imaju neposrednu korist\nSREDNJO- BOSANSKI KANTON - PREDSTAVLJENI REZULTATI ISTRAŽIVANJA U OBLASTI ZAPOŠLJAVANJA U JAVNOM SEKTORU\nMnogobrojna pitanja neregulisana, preuzeta federalna regulativa\nZaobiđeno je donošenje kantonalnog zakona o državnoj službi u Srednjo-bosanskom kantonu i usvojene sve manjkavosti federalne regulative. Brojna pitanja kao što su način bodovanja kandidata za poslove državne službe, sprovođenje i bodovanje pismenog ispita, sprovođenje i bodovanje usmenog ispita, vođenje zapisnika u postupku usmenog ispitivanja, postupak žalbe, i slično, ostala su neregulisana.\nPREDSTAVLJENI REZULTATI ISTRAŽIVANJA U OBLASTI ZAPOŠLJAVANJA U JAVNOM SEKTORU\nLegislativa prividno transparenta i objektivna\nZakonodavni okvir omogućuje upotrebu diskrecionih ovlaštenja pri zapošljavanju; Pravilnik o uslovima i načinu odabira kandidata za prijem u organ državne službe na određeno vrijeme ostavlja velike mogućnosti zloupotreba i korupcije organa državne službe\nMONITORING PRIMJENE ZAKONA O ZAŠTITI “ZVIŽDAČA” U REPUBLICI SRPSKOJ\nFormalni uslovi ispunjeni, prijave korupcije izostale\nInterne akte o postupanju sa prijavama korupcije je usvojilo 90% anketiranih institucija, 79% ima mehanizme za prijavu korupcije, ali samo 3% institucija je prijave i zaprimilo - kaže Emina Bećirović Nasić iz CRCD-a\nLegislativa potencijalno koruptivna, praksa dokazano koruptivna\nZakonodavni okvir omogućuje upotrebu diskrecionih ovlaštenja pri zapošljavanju; 186 javnih ustanova, institucija i preduzeća krije podatke o konkursnim procedurama\nUG JUSTICIA PREDSTAVILA REZULTATE MONITORINGA KORUPCIJE U SEKTORU JAVNIH NABAVKI\n200 žalbi na nabavke, zakon prekršen 137 puta!\nUgovorni organi su dužni isplatiti 67.733 KM ponuđačima na ime advokatskih usluga. Cijenu kršenja Zakona o javnim nabavkama plaćaju građani - ocjenjuje Damir Šabanić iz UG Justicia, lidera ACCOUNT monitoring tima.\nRezultati Analize zakonodavnog okvira u oblasti zapošljavanja u javnom sektoru u Županiji Posavskoj\nRukovodioci i dalje biraju podobne\nPoziv članicama mreže ACCOUNT za podnošenje aplikacija za III ciklus grant programa u Sektorskim grupama za 2018/2019 godinu\nGrant sredstva biće dodijeljena za projekte javnog zagovaranja u sektorima: (i) javne nabavke, (ii) zapošljavanje u javnom sektoru


Jevtić: Više nema izgovora za ZSO - Srpska lista\nsep 24, 2017 | Novosti |\nNeosporno je da će ZSO biti formirana i insistiraćemo da to ne bude 2021, kako piše u vladinom programu, nego već u toku naredne godine, rekao je Jevtić za Politiku.\nUpitan kako komentariše to što je Srpska lista u ušla u vladu Ramuša Haradinaja, on kaže da je to učinjeno zbog života ljudi, ne zbog politike, da je to bila njihova odluka i da su za nju na poslednjim izborima dobili podršku 90 odsto Srba na Kosmetu.\nDodaje da su deo vlade da bi bili na mestima na kojima se rešavaju pitanja o životima i budućnosti Srba na Kosmetu.\n„Upravo zbog života Srba širom Kosova i Metohije gde danas žive i gde treba da se vrate doneli smo u ovom trenutku najispravniju moguću odluku“, rekao je Jevtić i dodao da im je izuzetno bilo važno da ih razume zvanični Beograd.\nOn je rekao da je razgovarao sa Haradinajem i da je sa njim posetio termoelektranu Obilić gde je od 5000 radnika svega osmoro Srba.\n„Haradinaj je zahtevao od rukovodstva termoelektrane da se napravi plan zapošljavanja Srba navodeći da ih je neprihvatljivo malo, to je primer onoga na čemu ćemo raditi, jer su ekonomija i zaposlenje danas jedan od osnovnih problema Srba na Kosmetu“, objasnio je Jevtić.\nNaveo je da razgovaraju i o drugim temama i da može da kaže da je krajnji cilj mir, pomirenje među narodima na Kosovu kao preduslov normalnog života.\nNavodi da su takođe pitanja na kojima žele da rade zajedno sa Albancima i povratak većeg broja raseljenih, privatizacija preduzeća i društvene imovine u srpskim sredinama, uzurpirana imovina, bezbednost i sigurnost, razvoj ekonomije, poljoprivrede…\nPovodom vraćanja imovine Srba on kaže da se od toga neće odustati jer je svako parče zemlje koje je u vlasništvu Srba na Kosovu suštinski zalog za budućnost i šansa da ih bude više.\n„Povratak je i to kada mi zadržimo mlade, zadržimo svakog Srbina“, kaže Jevtić i ističe da je ponosan na svaku izgrađenu školu, vrtić, puteve.\nKaže da je reč o 5000 renoviranih objekata i gotovo 1000 novih kuća u kojima danas žive srpske porodice.\nKaže i da je važno to što je Srpska lista dobila mogućnost upravljanja resorom poljoprivrede jer 85 odsto Srba na KIM živi u ruralnim sredinama i živi od poljoprivrede.\nPovodom tajnih optužnica sa kojima se suočavaju Srbi koji se vrate, on kaže da je to neprihvatljivo u 21. veku i navodi da je o tom problemu ovih dana razgovarao sa svima, ambasadorima i koalicionim partnerima u vladi i da se s tim mora prestati.\n„Mitrović je nepravedno uhapšen. Neko je njegovu kuću uzurpirao, a sada mu je taj isti oduzeo mogućnost da bude sa svojom porodicom. Mitrović treba da bude pušten i da svoju nevinost dokaže na slobodi“, ističe Jevtić.\nPovodom vojske Kosova, kaže da je stav SL poznat svima. „Bez glasova SL to je nemoguće u ovom trenutku, osim ako se krene u proces izmene samog zakona za šta im nisu potrebni glasovi srpskih poslanika, međutim i međunarodna zajednica je jasna i u saglasnosti sa SL“, ističe Jevtić.\n„SL uživa veliko poverenje građana na Kosovu i podršku zvaničnog Beograda, što jasno govori da vodimo ispravnu politiku“, smatra Jevtić.\nPreviousZajednica srpskih opština se mora formirati kako je dogovorena u Briselu\nNextSrpska lista neće podržati formiranje oružanih snaga


Bh. lideri ostvarili napredak o Sejdić-Finci i koordinaciji za EU\nU utorak kasno popodne predstavnici sedam političkih stranaka sa evropskim komesarom Štefanom Fileom u Briselu potpisali su zaključke o provedbi presude "Sejdić – Finci", koordinacijskom mehanizmu te promjeni Sporazuma o trgovini sa EU koje su dužni primijeniti do 10. oktobra.\nZaključke sa sastanka na konferenciji za novinare saopštio je komesar za proširenje EU Štefan File.\n“Prvo, poptuna nephodnost hitne primjene presude osiguravajući svakom građaninu BiH pravo da se kandiduje na izborima za Presjedništvo BiH i Dom naroda Parlamentarne skupštine BiH. Drugo, Predsjedništvo BiH će se sastojati od tri direktno izabrana člana. Treće, dva člana će biti direktno izabrana sa područja Federacije u skladu sa načinom koji će biti dogovoren, a treći će biti izabran sa teritorije Republike Srpske. Federacija i Republika Srpska predstavljaju dvije izborne jedinice”, rekao je File.\nPrema njegovim riječima građani Brčko Distrikta imaće pravo da glasaju za člana državnog Predsjedništva iz Federacije ili Republike Srpske.\nEvropski komesar naveo je i da su se bh. lideri saglasili i da će do 10. oktobra finalizirati modalitete za uspostavljanje efektivnog i efikasnog mehanizma koordinacije.\n"Strane su se dogovorile da do 10. oktobra finaliziraju modalitete za uspostavljanje efikasnog i učinkovitog mehanizma koordinacije za pitanja bitna za Evropsku uniju, poštujući principe uključenja baziranog na kompetentnosti i poštivanju Ustava BiH".\nTokom sastanka, kako pišu bh. mediji učesnici se u nekoliko navrata nisu mogli dogovoriti o tome kako provesti presudu Međunarodnog suda za ljudska prava u predmetu "Sejdić-Finci". Međutim, na kraju je došlo do dogovora oko pet principa plus još jednog. Novinare je zanimalo da li zaključci znače da je slučaj Sejdić Finci riješen.\n“Ne, nije riješen, ali je urađeno jako puno posla tokom ovog inicijalnog sastanka treće sesije dijaloga na visokom nivou. Imali smo jako dobru diskusiju o principima i modalitetima, koja nam je dozvolila da se dogovorimo o principima koje sam vam upravo pročitao, koji su sada putokaz za intenzivni posao u BiH. Mi smo se također složili da se 10. oktobra vratimo u Brisel da nastavimo ovaj treći dijalog na visokom nivou i kao što ste vidjeli strane su se obavezale da do tada ponude konkretne modalitete za Sejdić - Finci također sa konkretnim rješenjem za koordinacioni mehanizam”.\nBosanskohercgovački mediji navode da je delegacija BiH u Briselu podijeljena na dva dijela.\nPremijer Vjekoslav Bevanda i entitetski premijeri Željka Cvijanović i Nermin Nikšić dogovaraju mehanizme koordinacije dok su predstavnici sedam stranaka bili fokusirani na dogovor o provođenju presude "Sejdić-Finci". Ponovni sastanak bit će održan 10. oktobra u Briselu pod predsjedavanjem evropskog komesara za proširenje Štefana Filea.\nFuele s liderima BiH


KVALIFIKACIJE ZA EP U FUDBALU: Povratak otpisanih, Srbija šokirala Albaniju u Elbasanu :: Blog :: Poslovni Svet\nFudbalska reprezentacija Srbije ostvarila je izuzetno važnu pobedu na gostovanju u Albaniji u okviru kvalifikacija za Evropsko prvenstvo. "Orlovi" su slavili sa 2:0, a oba pogotka postignuta su u nadoknadi vremena, posle isteka regularnih 90 minuta. Strelci za srpski nacionalni tim bili su Aleksandar Kolarov u 91. i Adem Ljajić u 94. minutu.\nMeč nije imao nikakav rezultatski značaj za našu najbolju selekciju, koja je odavno izgubila sve šanse da se nađe na Evropskom prvenstvu, uglavnom zbog politike i zakulisnih igara korumpiranih UEFA struktura. Međutim, upravo ova pobeda, ostvarena u teškim okolnostima, pod pretnjama, pritiscima, u atmosferi linča (autobus naše reprezentacije kamenovan u Albaniji, pre meča), vraća veru u reprezentaciju i srpski fudbal uopšte. Bila je to osveta na pravi način, na terenu, za nepravedan i nepošten gubitak bodova "za zelenim stolom", posle nezapamćenog skandala sa dronom na utakmici sa istim rivalom u Beogradu.\nNaši fudbaleri najzad su pokazali karakter, karakterističan za srpske sportiste, odoleli su svim negativnim stvarima i doneli veliku radost svojim navijačima. Bio je to pravi "povratak otpisanih", posle puno kritika zbog loših igara i rezultata, izabranici Radovana Ćurčića ponovo su miljenici nacije, koja im je oprostila mnoge poraze zbog ove pobede.\nSrbija je bila bolji tim u većem delu meča. Posle nekoliko propuštenih prilika i poništenog gola Adema Ljajića, zbog prekršaja Zorana Tošića nad albanskim golmanom, na veliki odmor se otišlo bez golova, iako je naša selekcija zaslužila vođstvo. Domaćin je imao veliki motiv da pobedom nad našom selekcijom ostvari istorijski uspeh i po prvi put se plasira na neko veliko takmičenje, ali mu to naši fudbaleri nisu dozvolili. Posle prilično konfuzne igre u većem delu drugog poluvremena, u samom finišu srpski reprezentativci kreću "na sve ili ništa" i sa dva lepa gola potpuno utišavaju stadion u Elbasanu.\nNajpre je posle odlične asistencije Ljajića, Aleksandar Mitrović mudro propustio loptu imenjaku Kolarovu, koji je silovito zakucao u mrežu ispod uspavanog albanskog čuvara mreže. Svega tri minuta kasnije, najbolji akter meča, Adem Ljajić, stuštio se sam od centra ka golu rivala i divnim lobom savladao, ovoga puta potpuno nemoćnog, golmana Albanije, Etrita Berišu.\nFantastična igra bivšeg prvotimca Partizana, a sada milanskog Intera, koji je pokazao da je bio nepravedno eliminisan iz nacionalnog tima u vreme bivšeg selektora Siniše Mihajlovića.\nPosle dužeg vremena, u dresu Srbije smo videli još jednog bivšeg igrača beogradskih "crno-belih", Miralema Sulejmanija, koji je ušao sa klupe i uneo živost u igru našeg tima, iako se videlo da nije u punoj formi.\nU svakom slučaju, pobeda za čast Srbije, za samopouzdanje, kao kamen temeljac za buduće uspehe srpske reprezentacije. Nema razloga da ih ne bude, imamo kvalitetne i iskusne fudbalere i supertalentovanu generaciju juniora, svetskih šampiona, predvođenu Andrijom Živkovićem.\nOstaje da se u kvalifikacijama za Evropsko prvenstvo odigra još jedan meč sličnog karaktera, protiv prvoplasirane ekipe u grupi, Portugalije. Iako ni taj meč nema rezultatski značaj, svakako je dobra prilika da se podrži reprezentacija, da se pokuša na krilima pozitivne energije iz Elbasana ostvariti novi trijumf.\nMeč se igra 11. oktobra, sa početkom u 18 časova na stadionu "Partizana" u Beogradu.\nU isto vreme, uzdrmana Albanija je prinuđena da juri pobedu u Jermeniji, kako bi izbegla treće mesto i baraž.\nATP MASTERS 1000 TURNIR MONTE KARLO: Žestok otpor Simona, Novak ipak u trećem kolu SUTRA POČINJE OTVORENO PRVENSTVO AMERIKE U TENISU US OPEN 2019: Ponovo težak žreb za Novaka, Medvedev i Federer na putu do finala OLIMPIJSKE IGRE U RIO DE ŽANEIRU - 14. DAN: Renesansa Srbije, prava lavina naših medalja US OPEN 2014: Novak Đoković bolji od Endija Marija za osmo uzastopno polufinale u Njujorku ATP 250 TURNIR U SOFIJI: Viktor u polufinalu, bez problema do pobede protiv Filipa Kolšrajbera ZAVRŠEN ATP 250 ŠTUTGART: Odlična igra Viktora Troickog, Rafael Nadal ipak bolji u finalu ATP I WTA TURNIR U INDIJAN VELSU: Dušan i Novak prošli, tragičan poraz Jelene Janković OKS IZABRAO NAJBOLJE SPORTISTE SRBIJE U 2019: Novak Đoković i Tijana Bošković ponovo najuspešniji ATP/WTA TURNIR U PEKINGU: Rutinska pobeda Novaka, Ana se namučila protiv Kuznjecove OLIMPIJSKE IGRE U RIO DE ŽANEIRU - 7. DAN: Kiks vaterpolista, totalni podbačaj strelaca ZAVRŠENO SVETSKO PRVENSTVO U VATERPOLU ZA MLADE: Bronza za Srbiju, Grčka šampion KVALIFIKACIJE ZA EVROPSKO PRVENSTVO U RUKOMETU: Senzacionalan trijumf Srbije u Poljskoj SVETSKA LIGA ZA ODBOJKAŠE: Maksimalan učinak Srbije posle prvog vikenda - tri pobede SVETSKO PRVENSTVO ZA RUKOMETAŠICE U NEMAČKOJ 2017: Novi remi Srbije, Holanđanke se provukle ŽREB GRUPA ZA FUDBALSKI MUNDIJAL U RUSIJI 2018: Rivali Srbije Brazil, Švajcarska i Kostarika


Sjeverna Koreja predložila Covaxu da njoj namijenjene vakcine pokloni drugima\nFoto: Tanjug/Chinatopix via AP, File\nVlasti Sjeverne Koreje predložile su programu UN za distribuciju vakcine protiv koronavirusa – Covax da njoj namijenjenih gotovo tri miliona doza kineskih vakcina pokloni onim zemljama sa ozbiljnom epidemijom i dodala da se može pohvaliti savršenom borbom protiv tog virusa.\nProgram UN za djecu (Unicef) koji nabavlja vakcine u ime Covaxa, saopštio je da je sjevernokorejsko Ministarstvo zdravlja najavilo da bi 2,97 miliona doza vakcine Sinovac, namijenjeno toj zemlji, trebalo da isporuči nekom drugom.\nMinistarstvo je dodalo da će nastaviti kontakt sa Covaxom narednih nekoliko mjeseci.\nStručnjaci smatraju da je Sjeverna Koreja i dalje usredsređena na stroge karantine i granične kontrole kako bi spriječila širenje koronavirusa, a čini se da su u toj zemlji vakcine sekundarni prioritet.\nVlasti Sjeverne Koreje saopštile su da nemaju nijedan slučaj zaraze koronavirusom, a u jednom izvještaju se navodi da je u toj zemlji od 19. augusta testirana 37.291 osoba i da nijedna nije bila pozitivna na virus.


Kako da sačuvate mobilni telefon od najčešćih kvarova? IT Revolucija\nHome Telefoni Kako da sačuvate mobilni telefon od najčešćih kvarova?\nJedna od najpotrebnijih stvari današnjice, bez obzira na to koliko godina imate, manje od 7 ili više od 77, jeste mobilni telefon. Kada se zagledamo u prošlost, skoro da se više i ne shvata kako su ljudi pre samo nešto više od jedne decenije funkcionisali bez mobilnih telefona, a već vreme bez fiksne telefonije deluje poput bajke, sasvim nerealno I izmišljeno.\nUpravo ta potreba za mobilnim telefonima stvorila je proizvodnju koja konstantno napreduje, pa se iz dana u dan javljaju sve bolje i bolje verzije telefona, u čemu nam kao najbolji dokaz mogu posužiti Samsung i Iphone, koji ne zaustavljaju svoje napredovanje i osmišljavanje nečega novog i nečega za šta se nije moglo više ni pretpostaviti da će nekada postojati. Uz sve to, sasvim je normalno da se javlja određeni strah od kvara telefona, ne samo zbog cene koja je plaćena, već upravo zbog nedostupnosti koja je nezamisliva. Ukoliko ste neko kome se često dešavaju kvarovi, mehanički ili neki drugi, ukoliko želite samo da znate kako da spasite svoj telefon od neke vrste kvara, onda ste na pravom mestu.\nNajveći strah u celoj ovoj priči kada se radi o fizičkim oštećenjima jeste lomljenje ekrana, koji kada se slomi ujedno znači potpuni prestanak rada mobilnog telefona. Iako brojni brendovi, a posebno oni najpopularniji, Samsung i Iphone, rade na ojačanju ekrana, jaki udarci I fizička oštećenja nikako ne mogu biti sprečena da načine veću štetu. Naravno, u tom slučaju jedna od opcija za rešenje jeste zamena ekrana.\nPotrebno je da se u takvim situacijama dobro raspitate, da se informišete koliko zamena ekrana košta. Cene često znaju, čak I u velikoj meri, da se razlikuju od servisa do servisa, pa vas to može navesti na odluku da kupite sasvim novi uređaj, međutim, zamena ekrana ne mora da bude toliko loša, samo je bitno da prikupite informacije koje će vam reći gde je najbolje da uradite ovu popravku.\nS obzirom na to das u vremenom nastali mobilni telefoni koji su došli do nezamislivih funkcija i opcija, tako se nekako i uvećala njihova neotpornost prilikom fizičkih oštećenja. Zbog svega toga, na prvom mestu, odmah nakon kupovine novog uređaja, veoma je važno da ga fizički obezbedite. Maske za mobline telefone su upravo zbog toga i osmišljene, kako bi se sprečili u potpunosti ili kako bi se umanjila šteta prilikom padova i udaraca koji mogu da nstanu. Osim toga, maska za telefon može biti dizajnirana po vašem ukusu I želji, što dovodi do toga da kada god promenite masku imate osećaj da imate i novi telefon, a to je, složiće se većina, najbolji i najlepši osećaj u vezi sa njima.\nOsim prethodnih, kao najčešćih situacija, jedna od veoma čestih jeste upadanje telefona u vodu. Ukoliko vam se to dogodi, bitno je da brzo reagujete. Izvadite sve delove telefona koji se mogu rastaviti, te ceo uređaj stavite u teglu punu pirinča, koji će iscrpeti svu vodu, pa će vaš telefon sigurno kroz dan do dva normalno raditi.\nVodite računa o datotekama u svom mobilnom telefonu. Ukoliko preopteretite, odnosno, sasvim popunite memoriju telefona, onda će doći do kočenja, usporenog rada, a onda i otkazivanja pojedinih funkcija. Redovno čistite memoriju telefona, kao što su kopije fotografija, video snimaka, poruke u mesendžerima, neke datoteke koje vam više nisu potrebne, kao i aplikacije koje ne koristite već duže vreme, jer osim što ćete osloboditi memoriju, imaćete prostora za nešto što vam je potrebnije.


Srpskoj ponovo zabranjeno da blokira račune UIO\nDirektor Uprave za indirektno oporezivanje Miro Džakula izjavio je danas da je Republici Srpskoj, odlukom Suda BiH, do 11. septembra zabranjeno da blokira račun UIO s ciljem naplate milionskog duga, a šta će se događati kasnije je pitanje koje je iznad ingerencije UIO.\n"Preduzimamo sve potrebne korake i radnje da bi prevenirali postojeće stanje. To je do vlada i do Upravnog odbora. Presude suda se moraju poštovati, a način rješavanja je izvan ingerencija Uprave, iako ona trpi posljedice," rekao je Džakula novinarima u Banjaluci.\nSud BiH odbio je žalbu Pravobranilaštva Republike Srpske na rješenje tog suda kojim je Srpskoj zabranjeno da blokira račune UIO BiH s ciljem naplate milionskog duga.\nOvo je treća žalba Pravobranilaštva Srpske koju je Sud BiH odbio, tako da rješenje kojim je Srpskoj zabranjena blokada UIO ostaje na snazi do 11. septembra.\nRepublika Srpska već duže od godinu dana ne uspijeva da naplati 28 miliona KM duga od UIO, iako ima pravosnažnu presudu. Razlog za to su žalbe koje je UIO već tri puta ulagala, a Sud BiH ih usvajao i obustavljao izvršenje sopstvene presude.\nUIO BiH zabranjena blokada računa Miro Džakula


Vučić najavio nova radna mesta u Nišu – Info Centar Juga\nPredsednik Vlade Republike Srbije Aleksandar Vučić izjavio je da su danas u Nišu počeli radovi na rekonstrukciji objekta buduće fabrike turske kompanije „Aster tekstil“, i tom prilikom najavio još stranih investicija u tom gradu, među kojima još jednu iz Turske.\nVučić je, poručivši da će investitori imati svu pomoć Vlade Srbije, ukazao na značaj stranih ulaganja jer se, kako je istakao, na taj način obezbeđuju nova radna mesta.\nPremijer je obišao ovaj objekat u Nišu u društvu vlasnika fabrike Ismaila Kočalija, koji mu je preneo da se početak proizvodnje očekuje u avgustu.\nVučić je objasnio da bi fabrika od 1. avgusta trebalo da zaposli 500 radnika, dok će, kako je napomenuo, u punom kapacitetu raditi sa 2.000 zaposlenih. Premijer je rekao da je Vlada Srbije za tu investiciju, ukupne vrednosti 7,2 miliona evra, dala subvencije od dva miliona evra, uz napomenu da je obaveza Vlade da izgradi autoput ka bugarskoj granici do maja naredne godine.\nOn je podsetio na to da su u poslednje vreme u Srbiju došla tri investitora iz Turske, u Vladičin Han, Krupanj i Niš, i najavio dolazak još jednog ulagača. Prema njegovim mrečima, Niš mora da se razvije jer je taj grad stub čitavog juga i jugoistoka Srbije.\nVučić je ujedno iskazao zahvalnost predsedniku i premijeru Turske –Redžepu Tajipu Erdoganu i Ahmetu Davutogluu, i naveo da očekuje da uskoro imaju veoma važne sastanke u Istanbulu ili Ankari.\nPremijer je objasnio da će na rekonstrukciji fabrike raditi srpska firma, i iskazao zahvalnost ambasadoru Turske Mehmetu Kemalu Bozaju na angažovanosti i dobroj volji.Prema njegovim rečima, ulazak turske „Halk banke“ bio je prelomni trenutak za dolazak investitora iz te zemlje.\nKočali je rekao da je prvi cilj da se 250 radnika zaposli do otvaranja, a da do kraja godine bude uposleno ukupno 500 radnika. Namera je da za tri godine ovde radi 2.000 ljudi i da imamo izvoz vredan između 55 i 60 miliona evra, naveo je on i dodao da je prvobitni plan o ulaganju pet miliona evra promenjen, te je vrednost investicije 6,5 miliona evra. Pomenuta kompanija planira da do 2018. godine broj zaposlenih bude 2.000, a da u naredne tri godine bude izvezena roba u vrednosti od 55 miliona evra najpoznatijim svetskim brendovima, poput „Manga“ i „Zare“.\nVučić je danas u fabrici elektromotora „Džonson elektrik“ u Nišu prisustvovao otvaranju nove proizvodne hale, koja će otvoriti nova radna mesta i značajno povećati proizvodnju.Vrpcu su presekli direktor operacija za Evropu kompanije „Džonson elektrik“ Loran Kardon i gradonačelnik Niša Zoran Perišić.\nNa ovaj način je u „Džonson elektriku“ počela druga faza radova na fabrici, koja već zapošljava 600 radnika, a koja podrazumeva investicije od 50 miliona evra u narednih pet godina i zapošljavanje dodatnih 2.400 radnika do 2021. godine.\n„Džonson elektrik“ danas proizvodi 250.000 motora na mesečnom nivou, a po završetku druge faze očekivana proizvodnja preći će pet miliona motora.\nLebane: Održan miting Srpsko Ruskog pokreta i Pokreta veterana\nKaravan radosti i prijateljstva 11. maja u Lebanu


Albanski teroristi ponovo napadaju\nNaslov: Albanski teroristi ponovo napadaju 2010-07-03, 11:41\nSavet za nacionalnu bezbednost Srbije ocenio da je bombaški napad "teroristički akt albanskih separatista" za čije posledice odgovornost treba da snosi specijalni izaslanik Evropske unije na Kosovu Piter Fejt.\nKOSOVSKA MITROVICA - Mensur Džeković, pedijatar iz Kosovske Mitrovice, juče je preminuo usled povreda zadobijenih u napadu albanskih terorista tokom mirnog protesta Srba u severnom delu Kosovske Mitrovice. Jedanaest Srba je povređeno, a prema rečima direktora Zdravstvenog centra u Kosovskoj Mitrovici Milana Jakovljevića oni su van životne opasnosti.\nEksplozija se dogodila nešto pre 10 sati u naselju Bošnjačka Mahala u trenutku dok je više stotina Srba protestovalo zbog najavljenog otvaranja "Kancelarije za civilne usluge pri Ministarstvu za lokalnu samoupravu Vlade Kosova".\nSavet za nacionalnu bezbednost Srbije ocenio je juče da je bombaški napad u severnoj Kosovskoj Mitrovici "teroristički akt albanskih separatista" za čije posledice odgovornost treba da snosi specijalni izaslanik Evropske unije na Kosovu Piter Fejt.\n"Podržavajući i sprovodeći pokušaj otvaranja kancelarije privremenih institucija, Piter Fejt je direktno posegnuo za metodama koje su u suprotnosti sa politikom i stavom EU i snosi objektivnu odgovornost za sve posledice današnjih tragičnih događaja", zaključeno je na vanrednoj sednici Saveta za nacionalnu bezbednost.\nSavet je zatražio od EU i NATO da se onemoguće svaki eventualni budući pokušaji jednostranog menjanja situacije na terenu Kosova i Metohije, kao i da se ne dozvoli sprovođenje bilo kog čina koji bi išao u pravcu pokušaja primene ilegalnog "Plana za sever Kosova". U saopštenju koje je medijima dostavio kabinet predsednika, navedeno je da Savet zahteva da se hitno pronađu i adekvatno kazne počinioci tog zločina, kao i da se onemogući svaki dalji pokušaj "nasilnog otvaranja kancelarije privremenih institucija Kosova".\nDodaje se da je današnji događaj direktna provokacija i narušavanje svih javno izraženih stavova i principa Saveta bezbednosti Ujedinjenih nacija i Evropske Unije, koji su se ogradili od tzv. "Plana za sever Kosova".\nČlanovi Saveta za nacionalnu bezbednost izrazili su najdublje saučešće porodici doktora Mesuda Džekovića, koji je podlegao povredama zadobijenim u bombaškom napadu.\nEuleks: Istraga je u toku\nEuleks još nema pouzdane informacije iz kog pravca je bačena bomba, rekla je danas portparolka Misije EU Irina Gudeljević. Ona je za agenciju Beta kazala da je istraga o incidentu u toku i da je vodi Policije Kosova.\nBentler: Nasilje neće biti tolerisano\nKomandant Kfora Markus Bentler izjavio je danas da neće tolerisati bilo kakve radnje koje ugrožavaju bezbednost i stabilnost na Kosovu.\n"Kfor priznaje pravo na mirne proteste i izričito osuđuje akte nasilja. Neću tolerisati bilo kakve radnje koje ugrožavaju bezbednost i stabilnost na Kosovu", naveo je Bentler u pisanoj izjavi.\nOn je izrazio "duboko žaljenje" zbog tragičnog gubitka života i žrtava nasilja "u reonu Mitrovice" i saučešće porodicama.\nBentler je najavio da će učiniti sve što je neophodno radi pružanja podrške Kosovskoj policiji, Euleksu i drugim institucijama "pri održavanju sigurne i bezbedne okoline na čitavoj teritoriji".\n"Kao podršku kosovskoj policiji, Euleks je rasporedio dva voda specijalnih policijskih jedinica da obezbede tu oblast. Mi izrazavamo saučešće porodici preminulog i saosećamo sa onima koji su povređeni", kazala je portparolka Euleksa. Prema njenim rečima, misija EU osuđuje bacanje bombe na demonstrante, kao i sve druge akte nasilja, i poziva sve strane da ostanu mirne i izbegavaju bilo kakve akcije koje bi mogle dovesti do pogoršanja situacije.\nTadić: Provokacija Srbije\nPredsednik Srbije Boris Tadić izjavio je da incident na protestu Srba u Kosovskoj Mitrovici predstavlja provokaciju mira i provokaciju Srbije, da Srbija na te provokacije neće reagovati, ali da će on zahtevati najoštrije reagovanje svih međunarodnih institucija. Tadić je rekao da će od međunarodnih organa zahtevati oštru reakciju radi uspostavljanja reda na Kosovu i Metohiji, sprečavanja nasilja i poštovanja Rezolucije 1244.\nVlada Srbija osudila je teroristički napad u severnoj Kosovskoj Mitrovici i pozvala predstavnike međunarodnih snaga u Pokrajini da što pre otkriju počinioce. Na konferenciji za novinare nakon sednice vlade, ministar za životnu sredinu i prostorno planiranje Oliver Dulić pozvao je sve građane da ne nasedaju na provokacije ekstremista, a predstavnike međunarodnih institucija da ne nameću rešenja koja mogu da izazovu eskalaciju nasilja. Dulić je dodao da je Vlada Srbije spremna da na svaki način pomogne porodici poginulog lekara Mesuda Džekovića, kao i povređenih u eksploziji.\nPremijer Mirko Cvetković izjavio je da današnje nasilje u Kosovskoj Mitrovici predstavlja teroristički napad i odgovor ekstremista usmeren protiv nastojanja da se u južnoj srpskoj pokrajini obezbedi trajna stabilnost.\nOštre osude stranaka u Srbiji\nDragan Todorović, šef poslaničke grupe SRS, je izjavio da je teroristički akt unapred planiran i insceniran "da bi Euleks navodno dobio razloge, kako bi se sever Pokrajine stavio pod kontrolu Prištine". Todorović je Tanjugu rekao da je SRS upozoravao "da se čini istorijska greška prihvatanjem misije Euleks i da će to dodatno značiti udaljavanje Kosova i Metohije od Srbije".\nSrpska radikalna stranka osudila je izjavu predsednika Srbije Borisa Tadića da Srbija neće reagovati na bombaški napad u Kosovskoj Mitrovici, podsećajući da Vlada i predsednik Srbije imaju ustavnu obavezu da zaštite građane Srbije na celoj njenoj teritoriji.\n- Posle ovog napada, u kojem je jedna osoba poginula, a 11 povređeno, potpuno je nezamislivo da Euleks i dalje bude prisutan na Kosovu i Metohiji. Vlada Srbije mora da otkaže gostoprimstvo evropskoj misiji i zatraži od Saveta bezbednosti da se UNMIK vrati na Kosovo i Metohiju - navodi se u saopštenju SRS.\nDemokratska stranka Srbije saopštila je da je teroristički napad na miran protest građana u severnom delu Mitrovice očigledno režiran pokušaj provokacije u cilju isterivanja Srba i nealbanaca iz severnog Kosova, na kojem Euleks i nelegalne albanske institucije nemaju kontrolu. "Povod tom događaju bilo je nasilno instaliranje kancelarije Ministarstva unutrašnjih poslova nelegalne države Kosovo pod patronatom Euleks", navodi DSS.\nProtest u Mitrovici\nViše hiljada Srba protestovalo je na Trgu Šumadija u severnoj Kosovskoj Mitrovici zbog bombaškog napada na demonstrante koji je ranije danas izvršen u tom delu grada, a u kome je jedna osoba stradala, a 11 je povređeno.\nKovčeg sa njegovim telom pronet je danas kroz severnu Mitrovicu i, uz pratnju radnika Zdravstvenog centra, donet na Trg Šumadija, gde je oko 14 sati počeo protestni skup. Direktor Zdravstvenog centra Milan Jakovljević rekao je na skupu da je "lako govoriti o Džekoviću jer je bio jedan od najboljih ljudi u Mitrovici".\n"Izvrstan otac, dobar drug i prijatelj, odličan kolega i lekar. Danas je naša obaveza da zajedno nastavimo borbu i ništa ne može da nas spreči da tražimo naša prava", rekao je Jakovljević. On je zatražio od vlade i predsednika Srbije da kosovskim Srbima pomognu u toj borbi.\nNačelnik Kosovskomitrovačkog okruga Radenko Nedeljković kaže da je u Kosovskoj Mitrovici izveden "još jedan u nizu terorističkih akata albanskih terorista i separatista". Prema njegovim rečima, Srbi su na miran i demokratski način protestovali zbog otvaranja kancelarije kosovskih institucija u severnoj Mitrovici kada je na njih bačena bomba.\nKriv je Piter Fejt\n"Umesto da međunarodne institucije zaštite Srbe i ostale nealbance koji su mirno protestovali, oni su se stavili na stranu nelegalnih i nelegitimnih institucija, pokušavajući da zaštite njihovu kancelariju. Euleks je danas pokazao da nije statusno neutralan, već na albanskoj strani i mi pozivamo Beograd i srpsku zajednicu da ispitaju dalje odnose sa Euleksom", rekao je Nedeljković.\nDodao je da su najodgovorniji za teroristički akt šef Međunarodne civilne kancelarije Piter Fejt, Vlada Kosova i privremene kosovske instituciju.\n- Mogu nam nešto silom uzeti, ali nam ne mogu ništa nametnuti. Nikakve kosovske institucije neće zaživeti na ovom prostoru, nisu nas pokolebali i uplašili za dalju i odlučnu borbu - rekao je Nedeljković.\nSkup je prošao bez incidenata, a obezbeđivale su ga policijske snage. Jake policijske jedinice i dalje obezbeđuju Bošnjačku mahalu u kojoj se jutros dogodio incident. Euleks je naveo da je istraga u toku i da još nema saznanja ko je bacio bombu na demonstrante.


Tanjug 19. aprila 2021. 11:52\nHONG KONG – Očekuje se da će kineska slika “Rob i lav” umetnika Ksu Beihonga iz 1924. godine na aukciji u Hong Kongu 24. maja biti prodata za najmanje 45 miliona dolara, jer apetit kolekcionara za umetnošću nastavlja da raste čak i tokom velike ekonomske neizvesnosti koju je donela pandemija koronavirusa, javlja agencija Asošijeted Pres.\nSlika uticajnog kineskog modernog umetnika Ksu Beihonga prikazuje roba koji se krije u pećini i lava, a tematski je zasnovana na drevnoj rimskoj mitologiji i čuvenim Ezopovim basnama, navodi aukcijska kuća Kristi (Ćristie).\nKsu često koristi lava kao motiv u radu kao primer svoje vere u uspon kineske nacije, a lav na slici je ranjen, ali ostaje dostojanstven, pravedan i ponosan, što je simbol kineskog duha, saopštila je ta aukcijska kuća.\nSlika „Rob i lav“ smatra se revolucionarnim delom koje je inspirisalo kasnije slike tog umetnika, a takođe spada među najvažnije uljane slike u kineskoj istoriji umetnosti.\n„Sam Ksu Beihong jedan je od najvažnijih savremenih umetnika u Kini koji je uticao na generacije mnogih slikara. Ta vrsta posla, te veličine ili takvog prestiža ne pojavljuje se na tržištu tako često”, istakao je Frensis Belin, predsednik aukcijske kuće Kristi u azijsko-pacifičkoj regiji.\nProcenjuje se da će slika doneti između 45 i 58 miliona dolara na aukciji 24. maja.\nBelin je rekao da postoji različiti apetiti za modernim i savremenim remek-delima i da se očekuje da će tržište i dalje biti jako po tom pitanju.\nProšle godine svitak iz Kine naslikan pre 700 godina, a pod nazivom „Pet pijanih prinčeva koji se vraćaju na konju“, iz dinastije Iuan, prodat je za neverovatnu sumu od 41,8 miliona dolara na aukciji kuće Sotebi (Sothebi) u Hong Kongu.\nSotebi je američka multinacionalna korporacija sa sedištem u Njujorku, koju je osnovala Velika Britanija i jedan je od najvećih svetskih brokera likovne i dekorativne umetnosti, nakita, nekretnina i kolekcionarstva.


Kontinuitet ili promjena? - Srđa Pavlović - Peščanik\nOstavka Mila Đukanovića ne mora obavezno da donese promjenu političkog kursa vladajuće elite. Ranija epizoda sa VD premijerom, Željkom Šturanovićem, ne daje nadu da bi se značajan otklon mogao napraviti, ili da se želi napraviti. Apsolutna kontrola ekonomskih i političkih tokova u crnogorskom društvu, kao i pažljiva selekcija rukovodećih kadrova koji su pokazivali nesumnjivu i apsolutnu lojalnost predsjedniku države, pa vlade, su bile osnovne karakteristike prve i druge vlade Mila Đukanovića. Nije nemoguće da u neko dogledno vrijeme budemo svjedoci i treće vlade Mila Đukanovića.\nPredloženi mandatar je ličnost koje je prošla proces pažljive selekcije, i njegova vlada ne može biti ništa drugo i ništa više osim vlada kontinuiteta. Moguće personalne promjene i eventualno učešće takozvanih prominentnih predstavnika opozicije u novoj “ekspertskoj post-đukanovićevskoj” vladi će imati za cilj da delegitimizuje opoziciju i ostave lažni utisak o promjeni, kako bi sve ostalo isto. Naravno, moguće je da će se eventualno opoziciono učešće u ovakvoj vladi pokušati braniti još jednom zabludom o tome da se stvari mogu promjeniti ”iznutra”. U ovom scenariju bi prominentni opozicionari postali integralni dio mozaika vlasti i sistema zavisnosti koji su nekada davno, u mladosti, pokušavali da razbiju.\nEntuzijazam opozicionih lidera da će se “odlaskom” Đukanovića stvari promijeniti je, mislim, neutemeljen. Đukanović je u pravu kada kaže da njegov odlazak neće izazvati politički ili ekonomski zemljotres. Ne treba zaboraviti da se radi o političaru koji je kreirao sistem vlasti u Crnoj Gori. Sada već bivši predsjednik vlade je kreirao predatorski sistem zavisnosti koji sam sebe regeneriše, pa ga je veoma teško demontirati. Naivno je vjerovati da odlazak “šefa” znači početak kraja tog i takvog autoritarnog sistema vlasti. Crnoj Gori predstoji suočavanje sa ovom činjenicom.\nAutor je predavač na Alberta univerzitetu u Kanadi.


Karakašević obezbedio Srbiji medalju na EP, Lupulesku bolja od svetske šampionke - MaxBet Sport\nKarakašević obezbedio Srbiji medalju na EP, Lupulesku bolja od svetske šampionke\nObezbeđena je prva medalja za Srbiju na Evropskom prvenstvu u stonom tenisu koje se održava u Alikanteu. Ona će zasijati oko vrata Aleksandra Karakaševića koji se plasirao u polufinale mešovitih parova sa Litvankom Rutom Paskauskijene.\nOni su u četvrtfinalu savladali Špance Roblesa i Dvorakovu 3:2 (11:9, 11:9, 11:13, 10:12, 11:4) i na taj način najmanje obezbedili bronzano odličje. Za plasman u finale će se Karakašević i Paskauskijene u petak od 13:15 časova boriti protiv nemačkog para Filus/Han. Naš stonoteniser već ima četiri zlatne medalje na evropskim prvenstvima u miksevima.\nU pojedinačnoj konkurenciji je odlična bila Izabela Lupulesku koja se plasirala među 32 najbolje igračice. Ona je na startu bila bolja od nekadašnje dvostruke svetske šampionke Kineskinje Ni Ksijalijan koja se takmiči za Luksemburg 4:1 (11:6, 8:11, 11:9, 11:8, 14:12). Naredna rivalka biće joj Aneta Kucerova iz Češke.\nNažalost, Lupulesku je jedini predstavnik Srbije u pojedinačnoj konkurenciji jer su na startu zaustavljeni Sabina Šurjan i Žolt Pete.\nTagovi:Aleksandar KarakaševićEP u stonom tenisuIzabela LupuleskuRuta PaskauskijeneStoni tenis


Valjevo, 25. decembar 2019.\nMinistar poljoprivrede, šumarstva i vodoprivrede Branislav Nedimović i predsednica Vlade Republike Srbije Ana Brnabić juče su obišli prvi automatski sistem protivgradne zaštite u radarskom centru RHMZ-a kod Valjeva u čiju izgradnju i opremanje je uloženo 308 miliona dinara.\nBeograd 25. decembar 2019.\nBolest afričke kuge svinja koja se u Srbiji pojavila tokom avgusta ove godine, ođavljena je 16. septembra i od tada nije bilo novih slučajeva, zbog toga direktorka Uprave za veterinu Emina Milakara očekuje da će BiH, Makedonija i Crna Gora već u toku ove nedelje povući zabranu uvoza svinja i svinjskog mesa iz Srbije.\nLondon/Beograd, 25. decembar 2019.\nMinistar poljoprivrede, šumarstva i vodoprivrede Branislav Nedimović, u emisiji „Otkos” Novosadske televizije, u razgovoru sa urednikom Slavišom Dabižljevićem poslao je ohrabrujuće poruke poljoprivrednicima za narednu godinu. Ministar je rekao da nema potrebe za bojazan oko isplate, jer „država nikome neće ostati dužna”. Oni poljoprivrednici koji su predali svu ispravnu dokumentaciju zaostale podsticaje iz ove godine dobiće najkasnije do 20. januara 2020.\nObustavlja se primena mere na celoj teritoriji. Od 2006. godine na vakcinaciju i sprovođenje zdravstvene zaštite potrošeno oko 8,3 milijarde dinara\nU Srbiji se od 15. decembra ne primenjuje vakcinacija svinja protiv klasične kuge svinja (KKS), koja je organizovano bila na snazi poslednjih petnaestak godina godina. Kako je za „Politiku” potvrdio ministar poljoprivrede Branislav Nedimović, obustava vakcinacije odnosi se se na celu teritoriju zemlje, jer je monitoring pokazao da virus ne cirkuliše u populaciji domaćih i divljih svinja.\nDa li je tovno govedarstvo u regionu zbog neizvesnosti u prodaji u krizi?\nBEZ VAKCINACIJE PROTIV KLASIČNE KUGE SVINjA U SRBIJI\nNa celoj teritoriji Srbije prestaje obaveza vakcinacije protiv klasične kuge svinja, rečeno je juče Tanjugu u Ministarstvu poljoprivrede.\nNakon vesti da je moguć novi poziv za razmenu merkantilnog kukuruza za živu junad, danas se Udruženju „Agroprofit”, iz Novog Sada, koje je i pokrenulo ovu inicijativu još 16. maja, javilo 36 farmera, koji žele da učestvuju u ovom modelu trgovine.


IDEALNA RAZLIKA U GODINAMA: Iznenadićeš se ŠTA stručnjaci savetuju! | Najnovije vesti - Srbija danas\n18.01.2018. • 10:04 Srbija Danas/Mondo.rs\nDžordž i Amal Kluni, Donald i Melanija Tramp, Meri Kejt i Oliver Sarkozi… lista poznatih parova u kojima su dame dosta mlađe od muškaraca je poduža. Da i ne pominjemo Leonarda Dikaprija koji se uglavnom zabavlja sa manekenkama koje jedva da su prešle 20, kao i Skota Disika koji se viđa sa znatno mlađom Sofijom Riči.\nNije ništa novo da muškarci vole mlađe žene, ali koliko mlađe, gde je granica godina? Ne postoji nikakvo zvanično "pravilo" (osim onoga da mora da bude punoletna), ali nekada je postojalo.\nŽENE, SADA JE I DOKAZANO: Najbolji seks nas čeka sa OVOLIKO godina!\nNaime, u knjizi iz 1901. godine koju je napisao Maks Orel, piše da bi muškarci trebalo da se zabavljaju sa ženama koje su dvostruko mlađe od njih, i na to dodati sedam godina.\n- Muškarac bi trebalo da oženi ženu koja je duplo mlađa od njega, plus sedam godina - piše u njegovoj knjizi "Njeno veličanstvo, žena".\nPOZA TIGROV KORAK: Žene zbog nje imaju ORGAZME ZA PAMĆENJE, a muškarcima se dopada iz posebnog razloga!\n- Pokušajte, koliko god da imate godina, videćete da radi. Uostalom, treba uzeti u obzir da muškarac, ali i žena, ima godina koliko izgleda i kako se oseća.\nDakle, ako muškarac ima 40 godina, to znači da bi trebalo da oženi ženu koja ima 27.\nI, iako je ovaj savet star više od veka i lako bismo mogli da kažemo - zastareo, neki eksperti za veze su saglasni sa Orelom.\n- To je i dalje ok savet ako bi trebalo da postavimo neki minimum godina žene. Iako su godine samo broj, uspešne veze su zasnovane na uzajamnom razumevanju i povezanosti - kaže ekspert za veze Suzan Vinter.\n- Iz mog iskustva, videla sam da dosta veza u kojima je velika razlika u godinama, imaju anomalije u smislu da nemaju dobru komunikaciju. To može da bude frustrirajuće i da bude uzrok raskida veze - kaže ona.\nVinterova dodaje da u nekim slučajevima treba kršiti pravila, ali da nije loše postaviti kakve-takve parametre.\nIstine radi, moramo da dodamo da to nije jedini Orelov savet - on je preporučivao muškarcima da ne stupaju u brak sa ženama koje su bogatije od njih, više ili starije.\nŠta vi mislite o ovim savetima - da su zastareli ili da bi ih ipak trebalo barem delimično poslušati?\nBUDUĆA ŽENA PRINCA HARIJA ODUŠEVLJAVA: Šta je Megan Markl rekla o LJUBAVI!\nZABORAVITE NA G-TAČKU! Ako dodirnete OVAJ DEO svog tela, doživećete NEZABORAVAN ORGAZAM garantovano!\nAKO IH SLUŠAŠ, OSTAĆEŠ SAMA: Ljubavni saveti koje ČESTO dobijamo, ali ih definitivno NE TREBA slušati!\nPsihijatri kažu: Evo koliko često treba da se viđate sa partnerom na početku veze\nTagovi: Suzan Vinter, Maks Orel, veza, godine, razlika u godinama, zabavljanje


Na zapadnoj hemisferi se očekuje da će Srbija prihvatiti nezavisnost KiM - OnlineVesti\nNa zapadnoj hemisferi se očekuje da će Srbija prihvatiti nezavisnost KiM\nby admin 2k Views\nPredsednik Aleksandar Vučić rekao je večeras da se prva tema sednice Saveta za nacionalnu bezbednost odnosila na KiM odnosno na rizike sa kojima se suočavaju građani srpske i nealbaske nacionalnosti na KiM i pritiske za priznanje.\nVučić je naglasio da se na celoj zapadnoj hemisferi očekuje da će Srbija prihvatiti nezavisnost KiM i da je situacija izuizetno teška.\n– Srbija se nalazi, ne želim da kažem u bezizlaznoj poziciji, ali se nalazi u teškoj poziciji. Nastavak dijaloga očekujemo početkom maja i bićemo spremni za taj dijalog. Na celoj zapadnoj hemosferi se očekuje da će Srbija prihvatiti nezavisnost Kosova – rekao je Vučić\nPredsednik Srbije je dodao da je razmatrana pozicija našeg naroda na KiM i kako da im se pomogne.\n– Albanske vlasti su htele da naprave dublji razdor unutar srpskog stanovništva. Nešto su uspeli kupovinom ljudskih duša južno od Ibra, a na severu apsolutno ništa. Doneli smo određene mere da ljudima pružimo nadu u okviru srpskih institucija – naveo je Vučić.\nDodao je da ćemo glasnije i jasnije insistirati na sprovođenju Briselskog sporazuma, odnosno na formiranju Zajednice srpskih opština kako je dogovoreno.\n– Pozivamo se na reči evropskih predsedstavnika da to što je dogovoreno mora biti ispunjeno – rekao je Vučić.\nBila je majka PETORO DECE, lekari su otkrili ŠTA JE BILO KOBNO\nSTIŽE DOKUMENTARAC O SLAVNOM VOZAČU KOJI ĆE SVE PRIKAZATI! Porodica Šumaher je jedva pristala na ovaj korak


Misija OEBS u Srbiji podržava razmenu iskustava između ženskih parlamentarnih mreža Srbije i Finske | OSCE\nPočetna strana Novosti Vest i saopštenja Misija OEBS u Srbiji podržava razmenu iskustava između ženskih parlamentarnih mreža Srbije i Finske\nU period od 14. do 17. maja 2013. godine članice novoosnovane Ženske parlamentarne mreže posetile su Helsinki gde su imale priliku da razmene iskustva sa predstavnicama Ženske parlamentarne mreže Finske i drugih institucija koje se bave pitanjima rodne ravnopravnosti. Ovu posetu podržali su Misija OEBS u Srbiji, Kancelarija OEBS-a za demokratske institucije i ljudska prava (ODIHR), Ambasada Finske u Beogradu i Beogradski fond za političku izuzetnost.\nTokom posete, parlamentarke iz Srbije, njih 19, imale su mogućnost da od svojih koleginica iz Finske saznaju o iskustvim osnaživanja žena da učestvuju u političkom životu. Takođe, upoznale su se i sa praksama uvođenja principa rodne ravnopravnosti na centralnim i lokalnim nivoima, kao i uvođenjem rodno osetljivih politika u različitim okruženjima.\nMarija Obradović, prva koordinatorka Ženske parlamentarne mreže, koja je bila deo delegacije, rekla je: “Ova poseta nam je pokazala da se pravi napredak ka rodnoj ravnopravnost može jedino postići kroz timski rad institucija na svim nivoima vlasti i aktera civilnog društva. Zato će Ženska parlamentarna mreža intezivirati svoju saradnju sa lokalnim vlastima u Srbiji kao i sa nevladinim organizacijama i drugim predstavnicima civilnog društva koji se bave pitanjima rodne ravnopravnosti”.\nMisija OEBS u Srbiji nastaviće da pruža podršku kako bi omugućila održivost Ženske parlamentarne mreže koja za svoj cilj ima unapređenje položaja žena u društvu.


NSinfo: Akcija sakupljanja slatkiša - ulepšajte deci praznike\nAkcija sakupljanja slatkiša - ulepšajte deci praznike\nRadio-televizija Vojvodine dvanaestu godinu za redom organizuje\nhumanitarnu akciju Slatkiš za mog drugara namenjenu deci u Sigurnoj dečijoj kući, Svratištu za decu ulice, Onkološkom odeljenju u Dečijoj bolnici, Udruženju osoba sa invaliditetom "Ljubav, vera, nada" i Domu za decu i omladinu ometenu u razvoju u Veterniku.\nCilj akcije je da vratimo humanost i solidarnost među decu, te u pakovanju slatkih paketa učestvuju deca radnika RTV-a i njihovi drugari, od milja prozvani "Deda Mrazovi patuljci."\nOd samog početka, prijatelji akcije su poslastičarnice "Vremeplov", "Carigrad" i "Kristina", koji prave torte za svaku od ustanova koje će RTV ekipa posetiti.\nNaši sugrađani donose slatkiše, a akciji se pridružuju i društveno odgovorne kompanije, ustanove i udruženja građana. Deo akcije je i humanitarni Deda Mraz, koji 31. decembra, u ime svih onih koji su učestvovali u akcij, i uručuje slatke pakete deci u pomenutim institucijama.\nInicijativa za pokretanje akcije potekla je sa Prvog programa radija RTV-a, od novinarke Nevene Vrtulek: "Taj delić porodične atmosfere koja njima treba tog 31. decembra mi pokušavamo da im nadomestimo nekom čarolijom samo za njih, prosto da im ulepšamo taj trenutak."


Na takmičenju če učestvovati 360 sportista iz 27 zemalja iz celog sveta.\nPrvi dan je rezervisan za svečano otvaranje i žreb, dok će se 18. i 19. januara takmičiti mlađe kategorije od 7 do 20 sati. Dan kasnije nastupaju mlađi juniori, juniori i seniori u kratkom programu od 9 do 20 sati, a 21. januara ove kategorije takmičiće se u dugom programu od 10 pa sve do 21 sat.\nOva manifestacija podžava humanitarnu organizaciju "Nurdor" u njihovoj akciji izgradnje bolnice za decu obolelu od kancera u Nišu, saopštavaju organizatori.\nOva manifestacija podržana je od strane Ministarstva omladine i sporta, Gradskog sekretarijaa za sport i Međunarodne klizačke federacije.\nŽURKE NA LEDU Besplatno klizanje za učenike na Tašu i u "Pioniru"


FK Tutin – SNEWS\nHome Posts tagged FK Tutin\nFudbaleri Tutina su današnjom pobjedom od 4:0 nad Mokrom Gorom za još tri koraka bliži plasmanu u Srpsku ligu. Plavi, su od samog početka, preuzeli inicijativu, i domaćinu, koji svoje utakmice, igra u Novom Pazaru, stavili do znanja, da će teško doći do bodova na ovom meču. U desetom minutu,\nFudbaleri Tutina deklasirali su danas na svom terenu ekipu Šumadije iz Toponice rezultatom 7:0, u okviru 18. kola Šumadijsko-raške zone. Ni najstariji ljubitelji fudbala u gradu na obalama Vidrenjaka se ne sjećaju boljeg izdanja svojih ljubimaca nego što je to danas bio slučaj protiv pretposlednje ekipe na tabeli, Šumadije. Tutinski fudbaleri su već u 15. […]\nAktuelno Nekategorisano Sport Tutin\nFudbaleri Tutina su došli do nova tri boda u gostima poslije preokreta protiv Goča iz Vrnjačke Banje. Rezultatom 3:1 popularne “Tutinske vidre” su u okviru 17. kola savladale domaći Goč i svojom 13. pobjedom u prvenstvu učvrstile lidersku poziciju u Šumadijsko-raškoj zoni. Iako su fudbaleri Goča imali prednost od jednog gola razlike na poluvremenu, ipak […]


Faktro plus: Najveće iznenađenje izbora je 1 od 5 miliona koji je na 2,8% a u nekim mestima i znatno više | Novi Centar\nNaslovna Aktuelno Faktro plus: Najveće iznenađenje izbora je 1 od 5 miliona koji je...\nFaktro plus: Najveće iznenađenje izbora je 1 od 5 miliona koji je na 2,8% a u nekim mestima i znatno više\nOvo pokazuje poslednje istraživanje agencije Faktor plus, a ovo pitanje postavljeno je samo opredeljenima.\nSrpska radikalna stranka imala bi 3,5 odsto, Ujedinjena demokratska Srbija tri, koliko i Pokret “Metla 2020”. Pokret “1 od 5 miliona” imao bi 2,8 odsto, Zavetnici 2,3 odsto, POKS je na 2,1, dok je 3,6 odsto reklo da bi glasalo za neku drugu opciju.\nIstraživanje agencije “Faktor plus”\nDirektor agencije Faktor plus Vladimir Pejić kaže da su rezultati istraživanja u slučaju da se izuzmu oni koji bojkotuju značajno razlikuju nego kada se rade samo rejtinzi svih stranaka.\n– Naprednjaci su u oba slučaja dominantni, a ne bih isključio i da idu preko 59,8 odsto, koliko sada imaju. Po nastupu Aleksandra Vučića se vidi da želi da motiviše svoju bazu, da ne izgube ubedljivu prednost koju imaju – navodi Pejić za “Blic”.\nOn kaže da su socijalisti i JS zabeležili rast u poslednjih mesec dana.\n– To je verovatno posledica agresivnog rada na terenu, a svakako i bojkota – navodi on.\nKada je reč o SPAS-u Aleksandra Šapića, on ima priliku da se postavi kao ozbiljna opcija ako u kampanji ne napravi neku grešku.\n– Šapić na prvom mestu treba da brani svoju poziciju, pa tek onda eventualno da osvaja nove glasače – kaže Pejić.\nOn ističe i da su svi ostali rezultati koji su blizu cenzusa pre svega posledica odluke pojedinih stranaka da izbore bojkotuju.\n– I smanjenje cenzusa i odluka nekoliko aktera da ne izađu na izbore povećavaju šanse onima koji će izaći i potpuno je legitimno da to pravo iskoriste – ističe Pejić.\nOn objašnjava da u periodu u kojem je rađeno istraživanje Ujedinjena demokratska Srbija (UDS) kao brend nije postojala niti se znalo da će doći do koalicije, već su se ispitanici opredeljivali za neku od stranaka koje čine UDS (Vojvođanski front, Srbija 21, SMS).\n– Nije reč o prevelikom broju onih koji su se za pomenute stranke izjašnjavali, ali je dovoljan da možemo da ih grupišemo – objašnjava on i kaže da će ta opcija biti pred izazovom da odgovori na udare i bojkot opozicije i nacionalnih partija, a verovatno od nekog trenutka i vlasti.\nKako kaže, za njega je najveće iznenađenje “1 od 5 miliona”, koji imaju 2,8 odsto podrške, ali kako kaže, u nekim mestima i više od toga.\n– Pojedinačno, niko ne zna ni za jedno ime ljudi koji pokret čine, ali brend očigledno dobro prolazi – ističe on i naglašava da je specifičnost ovih izbora da se više vodi računa o malima nego o onim strankama koje će eventualno formirati većinu.\nTo je, kako kaže, svojevrstan apsurd.\nKada je reč o rejtinzima svih političkih opcija, i onih koje će izaći i onih koje će bojkotovati, primetan je pad Pokreta slobodnih građana, ali i Saveza za Srbiju.\nSNS je na 53,3 odsto, SPS/JS 12,7 odsto, SzS 8,4, SPAS 4,3, SRS tri odsto, PSG 2,8 procenta, PUPS 3,6, Metla 2,8, UDS (Vojvođanski front, Srbija 21, SMS) 2,8, “1 od 5 miliona” 2,5, Zavetnici 2 odsto, POKS 1,8.\n– PSG je pao verovatno zbog toga što je Sergej Trifunović bio izbor onih koji su imali neki inat, pa je odustao što je i njih pokolebalo – kaže Pejić i navodi da je primetan pad i Saveza za Srbiju.\n– Bojkot su proglasili zvanično, dosta su pasivni, Nebojša Zelenović je izašao iz Saveza… Potrebno je da partije koje čine SzS rade na svojoj prepoznatljivosti – kaže direktor Faktora plus.\nKada je reč o izlaznosti, 45 odsto ispitanika izjasnilo se da će izaći na izbore, 30 odsto da neće, a 25 da ne zna ili nema stav. Istraživanje je rađeno od 1. do 9. marta na teritoriji Srbije bez Kosova, na uzorku od 1.200 ispitanika.\nTrećina nema za koga da glasa, a petina bojkotuje\nNa pitanje za razloge zbog kojih na izbore neće izaći, jedna petina je navela da je to bojkot, dok se čak 30 odsto izjasnilo da nema za koga da glasa. Iz objektivnih razloga neće glasati 14 odsto, dok 21 procenat “nikad ne glasa”, a 15 odsto je navelo nešto drugo.\nPrethodni članakJedinstveni onlajn haj-tek izvozni sajam za Istočnu Evropu u organizaciji kineske Džeđang provincije\nSledeći članakCEO SVET JE VIDEO GNUSNO UBISTVO DŽORDŽA FLOJDA: Da nije bilo ove tinejdžerke niko ne bi znao za taj zločin (VIDEO)


"Vitezovi" bez bodova u Novom Pazaru! - Rukometni Žurnal\nČet, 24.jun.2021 17:51\nNaslovna Srbija “Vitezovi” bez bodova u Novom Pazaru!\n”Vitezovi” na gostovanju u Novom Pazaru nisu uspeli da iznenade favorizovane domaćine, pa su tako prekinuli niz od četri vezane pobede u prvenstvenim i kup utakmicama. Domaćini su ovom pobedom učvrstili status učesnika plej of-a, što je nesumnjivo veliki uspeh debitanta u Super ligi, dok će gosti u preostala četri kola nastojati da obezbede doigravanje u plej autu.\nSam početak utakmice protekao je u potpunoj dominaciji ”vitezova” koji su dobrim odbranama Dražića i organizovanim napadima prosto ošamutili protivnika (0:3 – 4.min). Nakon neiskorišćenog ” icera” za uvećanje prednosti na četri gola, usledilo je otrežnjenja Pazaraca koji podstaknuti intervencijama golmana Gemaljevića, ali i izgubljenim loptama protivnika, dolaze do golova na najlakši način – iz kontri, i tako dosta brzo uspostavljaju ravnotežu na terenu (1:3 – 5.min, 2:4 – 8.min, 3:5 – 10.min, 5:5 – 12.min). Posle poslednjeg vođstva gostiju (5:6 – 12.min) dolazi bukvalno do iznenađujućeg raspada igre ”vitezova” čija se nemoć, i pored raspoloženog golmana Dražića, odrazila na potpuni preokret rezultata (6:6 – 13.min, 9:6 – 16.min, 11:6 – 18.min).\nNi tajm aut trenera Petkovića, ni izmene u postavi njegove ekipe, nisu doneli neki boljitak u igri gostiju, tako da je ostvareno vođstvo domaćina od 6:0 za isto toliko minuta bio veliki lako stečen kapital za mirniju i sigurniju igru. Mada su prvi strelac Super lige Kaltak i ”ideolog” igre Pazaraca Žujović bili donekle pod “kontrolom” zone gostiju, na drugoj strani do izražaja dolazi preciznost trija Slavuljica – Rakić – Šaponjić koji koriste skoro svaku priliku da zatresu mrežu gostiju, i tako održavaju ubedljivu prednost (15:9 – 23.min). Nešto slično kao na početku, tako iu završnici poluvremena ”vitezovi” ponovo liče na ekipu koja svojom igrom pleni i dominira, pa rezultat svodi na obećavajući ishod (17:15 – 30. min). Međutim, zbog novog pada koncentracije sa igračem ”više” dozvolili su domaćinu da atraktivnim ”cepelinom” ode put svlačionice sa tri gola prednosti (18:15).\n”Pucačko” veče rivala nastavilo se i u nastavku utakmice mada su se isticali u njihovim redovima golmani. Tamo gde je stao sa uspešnim odbranama mladi Dražić, nastavio je najstariji ”vitez” Stojić, što njegovoj ekipi donosi rezultat sa kojim se lakše diše (18:16 – 32.min, 19:17 – 34.min). Ali standardno dobri čuvar mreže domaćina Gemaljević bio je najveća prepreka ”vitezovima” da se ne ponadaju nekom preokretu, pa njegova ekipa ponovo iz izglednih prilika stiče u nekoliko navrata i najveću prednost na utakmici (27:20 – 47.min, 30:23 – 52.min, 33:26 – 56.min). U samoj završnici jedne od do sada najefikasnije utakmice u ligi (ukupno 65 golova sa 27 odbrana 3 golmana), ispoljili su ”vitezovi” karakter ne dozvolivši domaćinima da ostvare ubedljivu pobedu, pa su uglavnom preko ”probuđenog” jednog od najboljih strelaca lige Aničića došli do podnošljivog poraza.\nPosle svega viđenog i prikazanog u Novom Pazaru ”vitezovima” predstoji dobra analiza svega toga kako bi u preostalim susretima došli do rezultata koji će im ostvariti zacrtani cilj, a to je učešče u plej –autu. Prva prepreka na tom putu je u gostima gradski rival Crvena Zvezda, a pre toga imaće duel u četvrt finalu kupa sa Metaloplastika u sredu od 19.30 na Banjici. Novi Pazar će gostovati jedinoj neporaženoj ekipi Dinama u Pančevu već u subotu u 18:00.\nRK NOVI PAZAR – RK OBILIĆ 34: 31 (18: 15)\nSala: SSU ” Pendik ”.\nSedmerci: N. Pazar 1 (1) Obilić 4 (3)\nIsključenja: N. Pazar 10. min Obilić 6. min\nNOVI PAZAR: Gemaljević (10 odbrana), Žujović 3, Badić, Ugljanin, šefovica, Crnovršanin 2, Ćosović (cap), Mekić, Međedović 1, Rakić 6, Kaltak 4 (1), Mujčinović, Slavuljica 7, Šaponjić 8, Milošević 1 , Maksić 2, (trener N. Vučković).\nOBILIĆ: Radović (kap), Voks 5, Podraščić, Aničić 10 (3), Jestrović 4, Dražić (9 odbrana), Miljaković, Stojić (8 odbrana), Mirić, Pavić 2, Dotlić, Milutinović 1, Teodorović, Mandić 3, Ivošević 4, Bećirović 2, (trener: D. Petković).\nMVP igrač utakmice: Zlatko Rakić (Novi Pazar)\nPrethodni tekstKikinda Grindex namučila Metaloplastiku!


Zavod za sport i medicinu sporta RS organizuje besplatan kurs plivanja tokom leta\nNaslovna > Zavod za sport i medicinu sporta RS organizuje besplatan kurs plivanja tokom leta\nBesplatna škola plivanja za đake osnovnih i srednjih škola u Košutnjaku\nNa Otvorenom plivalištu Košutnjak tokom cele letnje sezone kupanja biće realizovana besplatna škola plivanja za đake koji preuzmu besplatne vaučere od Sekretarijata za sport i omladinu Grada Beograda. Program plivanja traje od 17. juna do 31. avgusta, a biće održan u dva ciklusa, od 17. juna do 24. jula i od 25. jula do 30. avgusta. Svaki od ciklusa traje po pet nedelja, s tim što se poslednje nedelje vrši provera stečenih veština i nadoknađuju časovi, u slučaju lošeg vremena. Obuka plivanja biće realizovana svakim radnim danom od 8 do 10 ujutro na rekreativnom bazenu plivališta Košutnjak.\nKurs plivanja se organizuje u saradnji sa Sekretarijatom za sport i omladinu Grada Beograda, a programiran je za 250 učenika osnovnih i srednjih škola, tako da je 120 mesta predviđeno za učenike od prvog do četvrtog razreda, 180 mesta za učenike od petog do osmog razreda, dok je 50 mesta rezervisano za đake srednje škole.\nObuku plivanja vode visokokvalifikovani stručnjaci Zavoda za sport i medicinu sporta RS, a praksa je da se na kraju svakog ciklusa dodele diplome učesnicima.\nDugi niz godina učenici različitog nivoa znanja uzimaju učešće u organizovanoj školi plivanja Zavoda koja, osim usavršavanja plivačkih tehnika, ima za cilji i podizanje opštih psihofizičkih sposobnosti dece i mladih i usmeravanje na druge, srodne sportive.\nU vreme trajanja letnje sezone kupanja svakodnevno dežuraju spasilačka i lekarska služba, kao i službeno lice MUP-a Čukarice.\nSve dodatne informacije možete dobiti na telefon 011 3555 460 od 8 – 14 časova.


Odbojkašice Srbije pobedile Rumuniju i sa 12 pobeda idu na finalni turnir Evrolige\nŽenska odbojkaška reprezentacija Srbije savladala je u Pjatra Neamcu domaću selekciju Rumunije sa 3:0 (26:24, 25:18, 25:20), u poslednjem trećem kolu četvrtog turnira A grupe Evropske lige.\nUtakmica u Hali sportova odigrana je pred oko 700 gledalaca, a sudili su Aleksandar Vinalijev iz Bugarske i Roj Goren iz Izraela.\nKako su počele, odbojkašice Srbije su i završile takmičenje po grupama. Trostruke uzastopne i jedine pobednice Evropske lige maksimalnom pobedom su završile pohod ka finalnom turniru.\nTokom čitave utakmice, a naročito tokom drugog i trećeg seta, izabranice Zorana Terzića su superiornom igrom stigle do pobede.\nRumunke su samo u prvom setu bile u prilici da ugroze očekivani uspeh, ali su srpske odbojkašice bile koncentrisane, pa su dobile i taj deo igre.\nŽenska odbojkaška reprezentacija Rumunije


Mame ponovo igrale fudbal (VIDEO) – ZoomUe\nby Ivan Jankovic · Published 31 децембра, 2021 · Updated 31 децембра, 2021\nUŽICE – Dok većina ljudi godinu na izmaku ispraća u lokalima i na zabavama, grupa pripadnica lepšeg pola iz Užica to je učinila na sportskom borilištu. Revijalna fudbalska utakmica, u organizaciji FK Kapedunum, pod nazivom „Mame igraju fudbal“, okupila je 12 majki, koje su odmerile snage podeljene u „belu“ i „narandžastu“ ekipu.\nOsnovni motiv za učešće u ovoj utakmici svim majkama je pre svega zadovoljstvo koje ovaj događaj izaziva kod njihove dece.\n„Motiv je konkretno to da priuštimo deci priliku da navijaju za nas. Uglavnom mi navijamo za njih, a sada su oni posebno uzbuđeni jer su u prilici da vide niihove mame na terenu“, kaže Sanja Nađfeji iz „bele ekipe“.\nFudbalsko predznanje je poželjno, ali ne i neophodno, s obzirom da je većini majki ovo prvi susret sa fudbalskom loptom.\n„Fazon je u tome što nijedna mama ne zna da igra fudbal, tako da smo u tome jednake i daćemo sve od sebe da se prikažemo u što boljem svetlu“ rekla je članica „narandžastih“, Bojana Knežević, dok njena protivnica, Sandra Jovanović, dodaje:\n„Niti pratim fudbal, niti ga igram, a deca su mi mala i tek su krenula da treniraju. Nadam se da ću se malo bolje upoznati kako oni budu napredovali, možda naredne godine na ovoj utakmici budem upućenija“, kaže Sandra.\nOvaj događaj održavao se nekoliko godina u nizu, a sada je obnovljen posle pauze usled pandemije.\n„Naš osnovni cilj je da animiramo roditelje da se bave sportom. U tu svrhu organizujemo ne samo ovu utakmicu, već i skijaške aktivnosti i izlete“, kaže Marko Vukotić iz FK Kapedunum.\nKako kažu iz kluba, i pored velike borbenosti mama, često se više žara i borbenosti oseti pored terena, prilikom bodrenja dece i muževa.\nUtakmica je odigrana u balon sali na Krčagovu.\nCena i grad „beru“ malinu\nSpecijalna bolnica za rehabilitaciju Ivanjica radiće smanjenim kapacitetom\nNext story Tešić : Izuzetno dobra poslovna godina za Impol Seval (VIDEO)\nPrevious story Kovid potvrđen kod još 43 lica


Spasilačke ekipe pokušavaju da dopru do udaljenih delova provincije i strahuje se da će broj žrtava rasti, prenosi BBC.\nZbog klizišta i iščupanog drveća putevi su blokirani, a poplave su oštetile dva mosta i više od 100 kuća. Više od 4.000 ljudi bilo je primorano da napusti domove.\nPrema rečima stanovnika, obilna kiša počela je da pada u subotu uveče i celu noć nije stajala, što je pokrenulo klizišta i poplave.\nPotraga za žrtvama nastavljena je i u mestu Sentani, jednom od najteže pogođenih. U tom mestu poginula je najmanje 51 osoba, preneo je Rojters, pozivajući se na lokalne zvaničnike.\nJoš sedam osoba poginulo je u obližnjoj prestonici provincije, Džajapuri, gde je spasena petomesečna beba koja je nekoliko sati bila pod ruševinama.


Ugovori za isporuku materijala za sanaciju stambenih objekata\nFederalni ministar raseljenih osoba i izbjeglica Edin Ramić danas je potpisao ugovore, vrijedne ukupno 5.932.015,21 KM, s jedanaest dobavljača, izabranih na osnovu Zakona o javnim nabavkama, za isporuku građevinskog materijala za sanaciju stambenih objekata pogođenih prošlogodišnjim prirodnim nepogodama.\nPotpisivanju ugovora su prisustvovali premijer Federacije BiH Fadil Novalić, zamjenica premijera FBiH i federalna ministrica finansija Jelka Milićević, direktorica Ureda Svjetske banke u BiH Tatiana Proskuryakova i direktor Federalnog fonda za pomoć nastradalim područjima od prirodne nesreće na teritoriji Federacije BiH Jasmin Jaganjac.\nU majskim poplavama 2014. godine porušene su i oštećene mnoge stambene jedinice u kojima trenutno ne postoji ni minimum uslova za život. U cilju zbrinjavanja i sanacije nastale štete, Vlada FBiH je rasporedila Federalnom ministarstvu raseljenih osoba i izbjeglica devet miliona KM iz sredstava zajma Svjetske banke za Projekat hitnog oporavka od poplava. Od tog iznosa je šest miliona KM namijenjeno za rekonstrukciju stambenog fonda kroz dodjelu građevinskog materijala, a preostali dio je iskorišten za obnovu nastradalih poljoprivrednih gazdinstava.\nU 2015. godini je Federalno ministarstvo putem javnog poziva u općinama provelo postupak odabira korisnika, uradilo specifikacije potrebnog materijala, te provelo tenderske procedure za izbor najpovoljnijeg dobavljača građevinskog materijala.\nKroz ovaj projekat će pomoć biti pružena za 421 korisnika u 15 općina: Sanski Most (52 korisnika), Kotor-Varoš (7), Zavidovići (34), Olovo (14), Zenica (3), Žepče (8), Kakanj (14), Maglaj (4), Doboj Istok (25), Doboj-Jug (1), Živinice (14), Sapna (18), Gračanica (21), Kalesija (135) i Tuzla (71).


Živković "objasnio" razliku između Vučića i Slobodana Miloševića - Infobrif\nŽivković „objasnio“ razliku između Vučića i Slobodana Miloševića\nPredsednik Nove stranke komentarisao i posetu Vladimira Putina Beogradu\nObjavljeno 18.01.2019. u 22:31\nBEOGRAD – Predsednik Nove stranke Zoran Živković izjavio je danas da bi za Srbiju bilo bolje da Jugoslavija nije ni postojala, jer je bila sagrađena na lošim temeljima, te je stoga njen raspad bio logičan, uz svaku osudu događaja koji su usledili.\nOn je u Tuzli na tribini „Odnosi između zemalja bivše Jugoslavije u aktuelnim geopolitičkim kretanjima u svetu“ rekao da su, nažalost, ratovi i njihova posledica bili ti koji su obeležili dalji razvoj odnosa među zemljama bivše Jugoslavije i da je potom „najgori društveni i politički talog preuzeo odgovornost za novonastale države“.\n„Srbija, kao najveća zemlja, ima i najveću odgovornost za dešavanja na prostorima ex-YU, ali krivi su i Brisel i Vašington zbog podrške režimima na čijem su čelu ili ratni zločinci ili ratni huškači. Ne treba strane sile da nam uređuju države, to je naš posao, ali isto tako ne treba ni da podržavaju pomenute režime“, rekao je Živković, a prenosi Nova stranka.\nGovoreći od odnosu zemalja bivše Jugoslavije, on je rekao da postoji obaveza svih da se stvori harmonija na Balkanu zarad budućih generacija.\n„Živeli smo zajedno, znamo se, znamo jedni drugima i dobre i loše strane, te stoga možemo i imamo obavezu da stvorimo harmoniju na Balkanu zarad budućih generacija“, rekao je Živković.\nOn je govoreći o predsedniku Srbije Aleksandru Vučiću rekao da je razlika između Slobodana Miloševića i Vučića, pre svega, u tome što je „prvi bio lud, ali hrabar, dok je potonji lud, a kukavica, čime i predstavlja nešto manju opasnost“.\nNa pitanje kako komentariše jučerašnju posetu ruskog predsednika Vladimira Putina Beogradu, Živković je ocenio da je „Vučić isprva želeo da bude kao Šešelj, da bi mu potom uzor bio Milošević, ali kada je shvatio da on nije dobro prošao, okrenuo se modelu Josipa Broza Tita“.\n„Putin je još 2011. godine vlastima u Srbiji rekao da im je naša zemlja interesantna samo kada smeta Zapadu“, rekao je Živković.\nSkup je sazvan u organizaciji Kluba Polilog.\nAleksandar VučićJugoslavijaregionSlobodan MiloševićVladimir PutinZoran Živković\nŠabac: Koraks sa protesta poručio – Vučiću, shvati, nećemo stati! (VIDEO, FOTO)


integracije - Dnevni list Danas\nPočetna » integracije\nMinistarstvo Srbije za evropske integracije je veleras saopštilo da je jedan broj medija pogrešno preneo izjavu ministarke Jadranke Joksimović koja je jutros govorila u Jutarnjem dnevniku Radio-Televizije Srbije (RTS).\nMiščević: Srbija ubrzavala regionalnu saradnju\nNismo imali primere da je Srbija bila ta koja je blokirala regionalnu saradnju, već je, naprotiv, ubrzavala, izjavila je FoNetu zamenica generalnog sekretara Saveta za regionalnu saradnju Tanja Miščević.\nPiše: Fonet 21. 12. 2019.\nNa Kosovu ostvareno samo 22 odsto prioriteta reformske agende EU\nPrištinski Institut EPIK, koji se bavi pitanjem evropskih integracija, procenio je da je za dve i po godine ostvareno samo 22 odsto prioriteta Evropske reformske agende, koja je deo sprovodjenja Sporazuma o stabilizaciji i pridruživanju Kosova Evropskoj uniji.\nJoksimović: Srbija pripremila sedam poglavlja\nMinistarka za evropske integracije Jadranka Joksimović izjavila je danas kako se očekuje da će do kraja decembra biti otvorena tri poglavlja u procesu pridruživanja Srbije Evropskoj uniji (EU), kao i da će se pred članicama EU vrlo brzo naći svih sedam poglavlja koje je Srbija pripremila.\nJoksimović sa Dankanom o pristupanju Srbije EU\nMinistarka evropskih integracija Jadranka Joksimović razgovarala je sa ministrom Velike Britanije za Evropu i Ameriku Alenom Dankanom o pristupanju Srbije EU, efektima reformi koje se sprovode, situaciji u regionu, bilateralnim i drugim pitanjima, navodi se u saopštenju.\nJoksimović: Politički trenutak koji ne treba da se propusti\nU Strategiji o proširenju EU na zemlje Zapadnog Balkana Srbija je nesumnjivo prepoznata kao lider u tom procesu, rekla je za RTS ministarka za evropske integracije Jadranka Joksimović.\nJoksimović: Integracije važne za razvoj\nMinistarka zadužena za evropske integracije Srbije Jadranka Joksimović razgovarala je danas sa članovima radne grupe Saveta Evropske unije za proširenje (COELA) o dosadašnjem i daljem procesu evropskih integracija Srbije.\nUobličavanje Evropske unije\nProšlu godinu obeležilo je nekoliko prelomnih događaja. Ako ostavimo po strani pobedu Donalda Trampa na predsedničkim izborima u Sjedinjenim Državama, uviđamo i da su u potpunosti razotkrivene neke od slabosti Evropske unije, što se izrazilo izlaskom Velike Britanije iz EU.\nPiše: Sergej Gurijev 22. 2. 2017.\nKosovo i Rusija najveće "kočnice" za Beograd\nImajući u vidu činjenicu da je Crna Gora tokom dosadašnjih pregovora o članstvu u EU otvorila 24 pregovaračka poglavlja, postoji realna mogućnost da dobije „ulaznicu“ u „evropsku porodicu“ pre Srbije, koja je otvorila četiri poglavlja.\nPiše: M. Stojanović 18. 11. 2016.\nOtvaranje poglavlja Srbiji ubrzano na Samitu\nDa nije bilo Samita lidera zapadnog Balkana u Parizu moguće je da se pregovori u vezi sa otvaranjem poglavlja 23 i 24 u evropskim integracijama Srbije ne bi tako brzo okončali, odnosno da bi trajali duže.\nPiše: S. Č. 11. 7. 2016.